open-index/open-wikipedia-markdown huggingface dataset:
আগস্ট লেসকিয়েন

থাম্ব|আগস্ট লেসকিয়েন
**আউগুস্ট লেসকিন** () (৮ই জুলাই, ১৮৪০—২০শে সেপ্টেম্বর, ১৯১৬) একজন জার্মান ভাষাবিজ্ঞানী। তিনি ইন্দো-ইউরোপীয় ভাষাসমূহ এবং বিশেষত স্লাভীয় ভাষাসমূহের উপর গবেষণা করেন।

লেসকিন ১৮৬০ থেকে ১৮৬৪ সাল পর্যন্ত কিল ও লাইপ্‌ৎসিশে সাংস্কৃতিক ভাষাতত্ত্ব নিয়ে পড়াশোনা করেন। ১৮৬৪ থেকে ১৮৬৬ সাল পর্যন্ত তিনি লাইপ্‌ৎসিশ টোমাস স্কুলে লাতিন ও গ্রিক ভাষা পড়ান। ১৮৬৬ সালে তিনি ইয়েনা বিশ্ববিদ্যালয়ে আউগুস্ট শ্লাইখারের সাথে ইন্দো-ইউরোপীয় ভাষাসমূহের তুলনামূলক ভাষাবিজ্ঞানের উপর কাজ শুরু করেন। ১৮৬৭ সালে তিনি গ্যোটিঙেন বিশ্ববিদ্যালয়ে শিক্ষকতা করতে চলে যান। ১৮৬৮ সালে ইয়েনাতে তুলনামূলক সাংস্কৃতিক ভাষাতত্ত্ব ও সংস্কৃতের সহযোগী অধ্যাপক হিসেবে নিয়োগদান করা হয়। ১৮৭০ সাল থেকে তিনি লাইপ্‌ৎসিশ বিশ্ববিদ্যালয়ে স্লাভীয় ভাষাতত্ত্বের খণ্ডকালীন অধ্যাপক হিসেবে কাজ শুরু করেন। ১৮৭৬ সালে তাকে সেখানে স্থায়ী অধ্যাপক পদে চাকরি দেয়া হয়।

লেসকিন নব্যব্যাকরণবিদদের অন্যতম প্রতিষ্ঠাতা সদস্য ছিলেন। তিনি দক্ষিণ স্লাভীয় ভাষাসমূহ এবং প্রাচীন গির্জা স্লাভোনীয় ভাষাসমূহ ছাড়াও লিথুয়ানীয় ভাষার উপরেও গবেষণা করেন।

## তথ্যসূত্র
* Walther Killy and Rudolf Vierhaus (eds.) (1997). *[[Deutsche Biographische Enzyklopädie]]* (DBE). Volume 6: Kogel – Maxsein. München (u.&nbsp;a.): K.G. Saur. .
* Wilhelm Streitberg: "". In:  I (1913). .
* Wilhelm Streitberg: "". In:  VII (1919). .
* Harald Wiese: , Logos Verlag Berlin, 2007.
* 

## বহিঃসংযোগ
* 

বিষয়শ্রেণী:১৮৪০-এ জন্ম
বিষয়শ্রেণী:১৯১৬-এ মৃত্যু
বিষয়শ্রেণী:জার্মান ভাষাবিজ্ঞানী
বিষয়শ্রেণী:লাইপ্‌ৎসিশ বিশ্ববিদ্যালয়ের প্রাক্তন শিক্ষার্থী
বের্টোল্ড ডেলব্রুক

**বের্টোল্ড ডেলব্রুক** () (২৬শে জুলাই, ১৮৪২—৩রা জানুয়ারি, ১৯২২) একজন জার্মান ভাষাবিজ্ঞানী। তিনি ইন্দো-ইউরোপীয় ভাষাসমূহের তুলনামূলক বাক্যতত্ত্বের উপর গবেষণা করেন।

ডেলব্রুক ১৮৭০ থেকে ১৯১২ সাল পর্যন্ত ইয়েনা বিশ্ববিদ্যালয়ে সংস্কৃত ভাষা ও তুলনামূলক ভাষাবিজ্ঞানের অধ্যাপক ছিলেন। তার শ্রেষ্ঠ কাজ বাক্যতত্ত্বের উপর লেখা তিন খণ্ডের *[[গ্রুন্ডরিস ডের ভের্গলাইখেন গ্রামাটিক ডের ইন্ডোগের্মানিশেন শ্‌প্রাখেন]]* (Grundriss der vergleichenden Grammatik der indogermanischen Sprachen ইন্দো-জার্মানীয় ভাষাসমূহের তুলনামূলক ব্যাকরণের রূপরেখা), যা ১৮৯৩ থেকে ১৯০০ সালের ভেতরে প্রকাশিত হয়।

বিষয়শ্রেণী:জার্মান ভাষাবিজ্ঞানী
বিষয়শ্রেণী:১৮৪২-এ জন্ম
বিষয়শ্রেণী:১৯২২-এ মৃত্যু
বিষয়শ্রেণী:হামবোল্ড বিশ্ববিদ্যালয়ের প্রাক্তন শিক্ষার্থী
হের্মান পাউল

**হের্মান অটো টেওডোর পাউল** () (৭ই আগস্ট, ১৮৪৬, মাগদিবুর্গ — ২৯শে ডিসেম্বর, ১৯২১, মিউনিখ) একজন জার্মান ভাষাবিজ্ঞানী ও অভিধানকার। তিনি ব্রাইসগাউয়ের ফ্রাইবুর্গ বিশ্ববিদ্যালয়ের জার্মান ভাষা ও সাহিত্যের অধ্যাপক ছিলেন। তিনি একজন নব্যব্যাকরণবিদ ভাষাবিজ্ঞানীও ছিলেন।

## জীবনী
তিনি বার্লিন এবং লাইপজিগে পড়াশোনা করেছেন এবং ১৮৭৪ সালে ফ্রেইবুর্গ বিশ্ববিদ্যালয়ে জার্মান ভাষা ও সাহিত্যের অধ্যাপক হন। ১৮৯৩ সালে তিনি মিউনিখ বিশ্ববিদ্যালয়ে জার্মান ভাষাতত্ত্বের অধ্যাপক নিযুক্ত হন।  তিনি একজন বিশিষ্ট নিওগ্রামারিয়ান ছিলেন।

## তথ্যসূত্র

## বহিঃসংযোগ
* হের্মান পাউলের প্রধান গ্রন্থ ''Prinzipien der Sprachgeschichte'' (''ভাষার ইতিহাসের মূলনীতিসমূহ'')-এর অংশবিশেষের ফরাসি অনুবাদ

বিষয়শ্রেণী:জার্মান ভাষাবিজ্ঞানী
বিষয়শ্রেণী:১৮৪৬-এ জন্ম
বিষয়শ্রেণী:১৯২১-এ মৃত্যু
বিষয়শ্রেণী:জার্মান অভিধানকার
বিষয়শ্রেণী:হামবোল্ড বিশ্ববিদ্যালয়ের প্রাক্তন শিক্ষার্থী
বিষয়শ্রেণী:লাইপ্‌ৎসিশ বিশ্ববিদ্যালয়ের প্রাক্তন শিক্ষার্থী
ফ্রিড্‌রিশ ক্লুগে

thumb|220px|ফ্রিড্‌রিশ ক্লুগে, ১৮৯০ সাল।
**ফ্রিড্‌রিশ ক্লুগে** () (২১ জুন, ১৮৫৬—২১ মে, ১৯২৬) একজন জার্মান ভাষাবিজ্ঞানী ও শিক্ষাবিদ। তিনি জার্মান ভাষার ক্লুগে ভাষাতত্ত্ব অভিধানের (Etymologisches Wörterbuch der deutschen Sprache) জন্য সর্বাধিক পরিচিত। অভিধানটি ১৮৮৩ সালে প্রথম প্রকাশিত হয়।

## প্রাথমিক জীবন
ক্লুগে ১৯৫৬ সালে জার্মানির কলোগ্নেতে জন্মগ্রহণ করেন। তিনি লিপজিগ বিশ্ববিদ্যালয়, স্ট্রাসবার্গ বিশ্ববিদ্যালয় ও আলবার্ট লুড্‌ভিগস্‌ ইউনিভার্সিটি অফ ফ্রিবার্গ-এ তুলনামূলক ভাষাবিজ্ঞান, দ্রুপদী ভাষাতত্ত্ব ও আধুনিক ভাষাতত্ত্ব বিষয়ে পড়াশুনা করেন। বিশ্ববিদ্যালয়ে ছাত্রাবস্থায় লিপজিগে তার শিক্ষক ছিলেন অগাস্ট লেস্কিন, জর্জ কার্টিয়াস, ফ্রিড্‌রিশ কার্ল থিওদর জার্ঙ্ক, ও রুডলফ হিল্ডব্র্যান্ড এবং স্ট্রাসবার্গে হেইনরিশ হাবস্‌মান, বার্নহার্ড তেন ব্রিঙ্ক ও এরিশ স্মিড্‌ত।

## কর্মজীবন
১৮৮০ সালে ক্লুগে স্ট্রাসবার্গ বিশ্ববিদ্যালয়ের ইংরেজি ও জার্মান ভাষাতত্ত্ব বিষয়ের শিক্ষক হিসেবে যোগদান করেন। ১৮৮৪ সালে জার্মান ভাষাতত্ত্ব বিষয়ের সহকারী প্রভাষক হিসেবে জেনা বিশ্ববিদ্যালয়-এ যোগ দেন এবং ১৮৮৬ সালে পূর্ণ প্রভাষক হন। ১৮৯৩ সালে হার্মান পলের উত্তরসূরী হিসেবে ফ্রিবার্গে জার্মান ভাষা ও সাহিত্যের অধ্যাপক পদে নিয়োগ লাভ করে।

## মৃত্যু
ক্লুগে ২১ মে, ১৯২৬ সালে ফ্রিবার্গে মৃত্যুবরণ করেন।

## তথ্যসূত্র

## বহিঃসংযোগ
*Portraits of Linguists and their studies in the area of the Old Germanic Languages 

বিষয়শ্রেণী:১৮৫৬-এ জন্ম
বিষয়শ্রেণী:১৯২৬-এ মৃত্যু
বিষয়শ্রেণী:কলোগ্নের ব্যক্তিত্ব
বিষয়শ্রেণী:জার্মান ভাষাবিজ্ঞানী
বিষয়শ্রেণী:জার্মান পুরুষ লেখক
বিষয়শ্রেণী:জেনা বিশ্ববিদ্যালয়ের প্রাক্তন শিক্ষক
বিষয়শ্রেণী:ফ্রিবার্গ বিশ্ববিদ্যালয়ের প্রাক্তন শিক্ষক
বিষয়শ্রেণী:ফ্রিবার্গ বিশ্ববিদ্যালয়ের প্রাক্তন শিক্ষার্থী
বিষয়শ্রেণী:জার্মান অভিধানকার
বিষয়শ্রেণী:জার্মান ভাষাতাত্ত্বিক
ভিলহেল্ম ব্রাউনে

**ভিলহেল্ম ব্রাউনে** () (২০শে ফেব্রুয়ারি, ১৮৫০—১০ই নভেম্বর, ১৯২৬) একজন জার্মান ভাষাবিজ্ঞানী। তিনি জার্মানীয় ভাষাগুলির ইতিহাসের উপর গুরুত্বপূর্ণ রচনা প্রকাশ করেন।

## ব্রাউনে-র উল্লেখযোগ্য গ্রন্থ
* *Althochdeutsches Lesebuch*, zusammengestellt und mit Wörterbuch versehen von Wilhelm Braune. First edition Halle: Niemeyer, 1875. 17th ed. by Ernst Ebbinghaus. Tübingen: Niemeyer, 1994.
* *Althochdeutsche Grammatik. Laut- und Formenlehre*, von Wilhelm Braune. Halle: Niemeyer, 1886. 15th ed. by Ingo Reiffenstein. Tübingen: Niemeyer, 2004.
* *Gotische Grammatik mit Lesestücken und Wörterverzeichnis* von Wilhelm Braune. Halle: Niemeyer, 1880. 18th ed. by Ernst Ebbinghaus. Tübingen: Niemeyer, 1973.

বিষয়শ্রেণী:জার্মান ভাষাবিজ্ঞানী
বিষয়শ্রেণী:১৮৫০-এ জন্ম
বিষয়শ্রেণী:১৯২৬-এ মৃত্যু
বিষয়শ্রেণী:জার্মান ভাষাতাত্ত্বিক
বিষয়শ্রেণী:হাইডেলবার্গ বিশ্ববিদ্যালয়ের শিক্ষক
উইলিয়াম জোন্স (ভাষাতাত্ত্বিক)

**উইলিয়াম জোন্স** (২৮ সেপ্টেম্বর ১৭৪৬— ২৭ এপ্রিল ১৭৯৪) একজন ইংরেজ ভাষাতাত্ত্বিক। তিনি ছিলেন অ্যাংলো-ওয়েলশ ভাষাতত্ত্ববিদ, বাংলার ফোর্ট উইলিয়ামের সুপ্রিম কোর্টের বিচারিক আদালতের নিম্ন বিচারক এবং প্রাচীন ভারতের একজন পণ্ডিত, বিশেষ করে ইউরোপীয় ও ভারতীয় ভাষার মধ্যে সম্পর্ক আবিস্কারে তার প্রস্তাবের জন্য তিনি পরিচিত, পরে যেটি ইন্দো-ইউরোপীয় ভাষা নামে পরিচিত হয়। তিনি, হেনরি টমাস কোলব্রুক এবং নাথানিয়েল হ্যালহেড-এর সঙ্গে ১৭৮৪ সালে এশিয়াটিক সোসাইটি অব বেঙ্গল প্রতিষ্ঠিত করেন, এবং এশিয়াটিক রিসার্চ নামে একটি জার্নাল প্রকাশ করেন।

[থাম্ব|200px| উইলিয়াম জোন্সের কবর, [সাউথ পার্ক স্ট্রিট সেমিট্রি, কলকাতা]]

## তথ্যসূত্র

## আরো পড়ুন
* Campbell, Lyle. (1997). *American Indian languages: The historical linguistics of Native America*. New York: Oxford University Press. .
* Cannon, Garland H. (1964). *Oriental Jones: A biography of Sir William Jones, 1746–1794.* Bombay: Asia Pub. House Indian Council for Cultural Relations.
* Cannon, Garland H. (1979). *Sir William Jones: A bibliography of primary and secondary sources.* Amsterdam: Benjamins. .
* Cannon, Garland H.; & Brine, Kevin. (1995). *Objects of enquiry: Life, contributions and influence of Sir William Jones.* New York: New York University Press. .
* Franklin, Michael J. (1995). *Sir William Jones*. Cardiff: University of Wales Press. .
* Jones, William, Sir. (1970). *The letters of Sir William Jones.* Cannon, Garland H. (Ed.). Oxford: Clarendon Press. .
* Mukherjee, S. N. (1968). *Sir William Jones: A study in eighteenth-century British attitudes to India*. London, Cambridge University Press. .
* Poser, William J. and Lyle Campbell (1992). *[http://www.billposer.org/Papers/iephm.pdf Indo-european practice and historical methodology],* Proceedings of the Eighteenth Annual Meeting of the Berkeley Linguistics Society, pp.&nbsp;214–236.
* The *1911 Encyclopædia Britannica, 11th ed.* Sir William Jones

## বহিঃসংযোগ

* Urs App: William Jones's Ancient Theology. ''Sino-Platonic Papers'' Nr. 191 (September 2009) (PDF 3.7 Mb PDF, 125 p.; includes third, sixth, and ninth anniversary discourses)
* The Third Anniversary Discourse, On The Hindus
* Caissa or The Game at Chess; a Poem. 
* On William Jones, his pen name Yunis Uksfardi, Oxford and the Persian Language
* The principles of government; in a dialogue between a scholar and a peasant. (London?; 1783)

বিষয়শ্রেণী:ইংরেজ ভাষাতাত্ত্বিক
বিষয়শ্রেণী:১৭৪৬-এ জন্ম
বিষয়শ্রেণী:১৭৯৪-এ মৃত্যু
বিষয়শ্রেণী:এশিয়াটিক সোসাইটির সভাপতি
বিষয়শ্রেণী:ওয়েলশ বংশোদ্ভূত ইংরেজ ব্যক্তি
বিষয়শ্রেণী:ব্রিটিশ নৃবিজ্ঞানী
বিষয়শ্রেণী:ব্রিটিশ ভারততত্ত্ববিদ
বিষয়শ্রেণী:ব্রিটিশ প্রাচ্যবিদ
বিষয়শ্রেণী:ভারতীয় বিদ্যালয় ও কলেজের প্রতিষ্ঠাতা
বিষয়শ্রেণী:রয়েল সোসাইটির সভ্য
বিষয়শ্রেণী:রয়েল সোসাইটি অব এডিনবার্গের সভ্য
বিষয়শ্রেণী:নাইটস ব্যাচেলর
বিষয়শ্রেণী:কলকাতার পণ্ডিত
বিষয়শ্রেণী:ওয়েস্টমিনস্টারের ব্যক্তি
ইভান স্যাগ

**ইভান স্যাগ** () একজন মার্কিন ভাষাবিজ্ঞানী। ১৯৪৯ সালে তিনি জন্মগ্রহণ করেন। ২০১৩ সালে মৃত্যুবরণ করেন। তিনি স্ট্যানফর্ড বিশ্ববিদ্যালয়ে অধ্যাপনা করতেন। তিনি বাক্যতত্ত্বের হেড-ড্রিভেন ফ্রেজ স্ট্রাকচার গ্রামার তত্ত্বের প্রবর্তক হিসেবে বিশেষ পরিচিত।
## তথ্যসূত্র

## বহিঃসংযোগ
* ইভান স্যাগের ব্যক্তিগত ওয়েবপেজ

বিষয়শ্রেণী:মার্কিন ভাষাবিজ্ঞানী
বিষয়শ্রেণী:ইউনিভার্সিটি অভ রচেস্টারের প্রাক্তন শিক্ষার্থী
বিষয়শ্রেণী:আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য
বিষয়শ্রেণী:১৯৪৯-এ জন্ম
বিষয়শ্রেণী:২০১৩-এ মৃত্যু
বিষয়শ্রেণী:রচেস্টার বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ক্যালিফোর্নিয়ায় ক্যান্সারে মৃত্যু
এডওয়ার্ড স্যাপির

**এডওয়ার্ড সাপির** (জানুয়ারি ২৬, ১৮৮৪ – ফেব্রুয়ারি ৪, ১৯৩৯) একজন জার্মান বংশোদ্ভুত মার্কিন নৃতাত্ত্বিক ও ভাষাবিজ্ঞানী। তিনি মার্কিন সাংগঠনিক ভাষাবিজ্ঞানের প্রধান। সাপির-হোর্ফ প্রকল্প নামে বহুল পরিচিত তত্ত্বের অন্যতম স্রষ্টা। ভাষাবিজ্ঞানের বেশ কয়েকটি ঘরানার এবং কয়েক প্রজন্মের ভাষাবিজ্ঞানীর ওপর প্রভাব বিস্তার করে মার্কিন ভাষাবিজ্ঞানের সবচেয়ে প্রভাবশালী আলোচিত ব্যক্তিত্বে পরিণত হয়েছেন।

## জীবন ও কর্ম

সাপির পমেরেনিয়ার লরেনবার্গে এক গোঁড়া ইহুদি পরিবারে জন্ম গ্রহণ করেন। ঊনবিংশ শতাব্দীর শেষ দিকে তারঁ পরিবার মার্কিন যুক্তরাষ্ট্রের নিউ ইয়র্কে আভিবাসন করেন।

## তথ্যসূত্র

বিষয়শ্রেণী:১৮৮৪-এ জন্ম
বিষয়শ্রেণী:১৯৩৯-এ মৃত্যু
বিষয়শ্রেণী:মার্কিন ভাষাবিজ্ঞানী
বিষয়শ্রেণী:মার্কিন যুক্তরাষ্ট্রে জার্মান অভিবাসী
বিষয়শ্রেণী:পোমেরানিয়া প্রদেশের ব্যক্তিত্ব
বিষয়শ্রেণী:লিথুয়ানীয় ইহুদি বংশোদ্ভূত মার্কিন ব্যক্তি
বিষয়শ্রেণী:কলাম্বিয়া কলেজের (নিউ ইয়র্ক) প্রাক্তন শিক্ষার্থী
বিষয়শ্রেণী:শিকাগো বিশ্ববিদ্যালয়ের শিক্ষক
বিষয়শ্রেণী:ইয়েল বিশ্ববিদ্যালয়ের শিক্ষক
বিষয়শ্রেণী:কলাম্বিয়া বিশ্ববিদ্যালয়ের শিক্ষক
বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
বিষয়শ্রেণী:মার্কিন ফিলোসফিক্যাল সোসাইটির সদস্য
বিষয়শ্রেণী:কলাম্বিয়া গ্র্যাজুয়েট স্কুল অব আর্টস অ্যান্ড সায়েন্সেসের প্রাক্তন শিক্ষার্থী
ফের্দিনঁ দ্য সোস্যুর

**ফের্দিনঁ দ্য সোস্যুর** (, আ-ধ্ব-ব: [fɛʁdinɑ̃ də sosyʁ]; ২৬ নভেম্বর ১৮৫৭ – ২২ ফেব্রুয়ারি ১৯১৩) ছিলেন একজন সুইস ভাষাতাত্ত্বিক, সঙ্কেততাত্ত্বিক ও দার্শনিক। তাঁর প্রদত্ত ধারণাগুলি বিংশ শতাব্দীতে ভাষাবিজ্ঞান ও সঙ্কেতবিজ্ঞান উভয় ক্ষেত্রেই অনেক গুরুত্বপূর্ণ ক্রমবিকাশের ভিত্তি স্থাপন করেছিল। তাঁকে বিংশ শতাব্দীর ভাষাতত্ত্বের অন্যতম প্রতিষ্ঠাতা এবং চিহ্নতত্ত্বের প্রধান দুই প্রতিষ্ঠাতার একজন হিসেবে বিবেচনা করা হয়।

রয় হ্যারিস নামক তাঁর এক অনুবাদক ভাষাতত্ত্বে সোস্যুরের অবদানকে সংক্ষিপ্তসার করেছেন এই বলে যে, “মানববিজ্ঞানের গোটা পরিসরে, বিশেষত ভাষাবিজ্ঞান, দর্শন, মনোবিজ্ঞান, সমাজবিজ্ঞান ও নৃবিজ্ঞান শাস্ত্রে।” যদিও সেগুলি সময়ের সাথে সাথে সম্প্রসারণ ও সমালোচনার মুখোমুখি হয়েছে করেছে, সোস্যুরের প্রবর্তিত সুসংগঠিত মাত্রাগুলি ভাষিক প্রপঞ্চে সমসাময়িক পদ্ধতিগুলোকে উদ্বুদ্ধ করে চলেছে। প্রাগ স্কুলের ভাষাতাত্ত্বিক ইয়ান মুকারভস্কির মতে সোস্যুরের “ভাষিক চিহ্নের অভ্যন্তরীণ কাঠামো আবিষ্কার চিহ্নকে নিছক শব্দশৈলিক ‘বস্তু’ ... এবং মানসিক প্রক্রিয়া উভয় থেকেই আলাদা করেছে”, এবং এই বিকাশের ফলে “কেবল ভাষাতত্ত্বের জন্যই নয়, ভবিষ্যৎ সাহিত্যতত্ত্বের জন্যও নতুন দ্বারের উন্মোচন হয়েছে।” রুকাইয়া হাসান বলেন যে, “সোস্যুরের ভাষিক চিহ্নের তত্ত্বের প্রভাব এমনই যে এরপর থেকে আধুনিক ভাষাতাত্ত্বিকগণ ও তাঁদের তত্ত্বগুলোকে তাঁর নাম উল্লেখের মাধ্যমে স্থাপন করা হয়: এগুলো উল্লেখের পরে অবস্থান করে আসছে: এগুলি প্রাক-সোস্যুরীয়, সোস্যুরীয়, সোস্যুরবিরোধী, উত্তর-সোস্যুরীয় অথবা অ-সোস্যুরীয় হিসেবে পরিচিত।”

## তথ্যসূত্র

বিষয়শ্রেণী:সুইস ভাষাবিজ্ঞানী
বিষয়শ্রেণী:১৮৫৭-এ জন্ম
বিষয়শ্রেণী:১৯১৩-এ মৃত্যু
বিষয়শ্রেণী:১৯শ শতাব্দীর প্রাবন্ধিক
বিষয়শ্রেণী:২০শ শতাব্দীর প্রাবন্ধিক
বিষয়শ্রেণী:লাইপ্‌ৎসিশ বিশ্ববিদ্যালয়ের প্রাক্তন শিক্ষার্থী
বিষয়শ্রেণী:সংস্কৃতির দার্শনিক
বিষয়শ্রেণী:ভাষার দার্শনিক
বিষয়শ্রেণী:সুইজারল্যান্ডীয় দার্শনিক
জেরল্ড ক্যাট্‌জ

**জেরল্ড জে. ক্যাট্‌জ** (১৪ জুলাই ১৯৩২ - ৭ ফেব্রুয়ারি ২০০২) ছিলেন একজন মার্কিন ভাষাবিজ্ঞানী ও দার্শনিক।

## জীবনী
ক্যাট্‌জ ১৯৩২ সালের ১৪ই জুলাই ওয়াশিংটন ডি. সি.তে জন্মগ্রহণ করেন। ১৯৬০ সালে প্রিন্সটন বিশ্ববিদ্যালয় থেকে দর্শন বিষয়ে পিএইচডি ডিগ্রি অর্জন করার পর তিনি ১৯৬১ সালে ম্যাসাচুসেট্‌স ইনস্টিটিউট অব টেকনোলজির ভাষাবিজ্ঞান বিভাগে গবেষণা সহকারী হিসেবে যোগ দেন। ১৯৬৩ সালে তিনি দর্শন বিভাগে সহকারী অধ্যাপক হিসেবে নিয়োগ পান। ১৯৭৫ সাল থেকে তার মৃত্যু পর্যন্ত তিনি নিউ ইয়র্কের সিটি বিশ্ববিদ্যালয়ের দর্শন ও ভাষাবিজ্ঞান বিভাগের অধ্যাপক ছিলেন।

## গ্রন্থতালিকা
* *দ্য ফিলোসোফি অব ল্যাঙ্গুয়েজ* (১৯৬৬)
* *দ্য আন্ডারলায়িং রিয়েলিটি অব ল্যাঙ্গুয়েজ অ্যান্ড ইটস ফিলোসোফিক্যাল ইমপোর্ট* (১৯৭১)
* *ল্যাঙ্গুয়েজ অ্যান্ড আদার অ্যাবস্ট্রাক্ট অবজেক্টস* (১৯৮১)
* *দ্য মেটাফিজিক্স অব মিনিং* (১৯৯০)
* *রিয়েলিস্টিক র‍্যাশনালিজম* (২০০০)
* *সেন্স, রেফারেন্স, অ্যান্ড ফিলোসোফি* (২০০৪; মরণোত্তর)

## তথ্যসূত্র

*Obituary (New York Times)
*D. Terence Langendoen (2005). "Katz, Jerrold J. (1932–2002)." In: *Encyclopedia of Language and Linguistics*, 2nd edition. Elsevier.

বিষয়শ্রেণী:১৯৩২-এ জন্ম
বিষয়শ্রেণী:২০০১-এ মৃত্যু
বিষয়শ্রেণী:ভাষার দার্শনিক
বিষয়শ্রেণী:মার্কিন ভাষাবিজ্ঞানী
বিষয়শ্রেণী:মার্কিন দার্শনিক
বিষয়শ্রেণী:২০০২-এ মৃত্যু
বিষয়শ্রেণী:২০শ শতাব্দীর মার্কিন দার্শনিক
পল পোস্টাল

**পল মার্টিন পোস্টাল** (জন্ম: ১০ নভেম্বর ১৯৩৬ ওয়েহহোকেন, নিউ জার্সি) তিনি মার্কিন ভাষাবিদ এবং নিউ ইয়র্ক বিশ্ববিদ্যালয়ের অনুষদের সদস্য।

## জীবনী
পোস্টাল ১৯৬৩ সালে ইয়েল বিশ্ববিদ্যালয় থেকে পিএইচডি অর্জন করেন এবং ১৯৬৫ সাল পর্যন্ত এমআইটিতে শিক্ষকতা করেন। সে বছর তিনি নিউইয়র্কের সিটি বিশ্ববিদ্যালয়ে চলে আসেন। ১৯৬৭ সালে তিনি আইবিএম এর একটি গবেষণা পদের জন্য নিযুক্ত হন এবং ১৯৯৪ সাল পর্যন্ত তিনি তাদের গবেষণা কর্মী হিসাবে থেকে যান।

সৃজনশীল শব্দার্থবিজ্ঞানের সাথে তার জড়িত হবার পর থেকে তিনি নোম চম্‌স্কির একজন কণ্ঠস্বর সমালোচক এবং চমস্কির কাঠামোয় কাজ করে গেছেন। 

## তথ্যসূত্র

## বহিঃসংযোগ
* পোস্টালের ওয়েবসাইট 
* পোস্টালের লেখা ভাষাতাত্ত্বিক প্রবন্ধাবলি

বিষয়শ্রেণী:১৯৩৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:মার্কিন ভাষাবিজ্ঞানী
জর্জ লেকফ

**জর্জ লেকফ** (ইংরেজি ভাষায় George P. Lakoff) (জন্ম ১৯৪২) একজন মার্কিন ভাষাবিজ্ঞানী। তিনি ইউনিভার্সিটি অফ ক্যালিফোর্নিয়া অ্যাট বার্ক্‌লি-র সংজ্ঞানাত্মক ভাষাবিজ্ঞানের অধ্যাপক। এখানে তিনি ১৯৭২ সাল থেকে শিক্ষকতা করে আসছেন। তার কিছু গবেষণা প্রথাগত ভাষাবিজ্ঞানের আওতায় পড়লেও (যেমন কোন ভাষিক উপাদান কী পরিবেশে ব্যাকরণগতভাবে যুক্তিযুক্ত পরিগণিত হয়, তার গবেষণা) তিনি মানুষের চিন্তায়, তার রাজনৈতিক আচরণে ও আরও ব্যাপক অর্থে গোটা সমাজেই রূপক-এর (metaphor) কেন্দ্রীয় ভূমিকা সম্পর্কে তার বিভিন্ন তত্ত্বের জন্য বিখ্যাত। গাণিতিক দৃষ্টিকোণ থেকে লেখা "embodied mind" ধারণাটির প্রবর্তন তাকে বিশেষ খ্যাতি এনে দিয়েছে। সাম্প্রতিক বছরগুলোতে তিনি তার গবেষণার ফলাফল রাজনৈতিক ক্ষেত্রে প্রয়োগ করেছেন এবং রকরিজ ইন্সটিটিউট নামের একটি প্রগতিবাদী সংগঠন বা থিংক ট্যাংক (think tank) প্রতিষ্ঠা করেছেন।

বিষয়শ্রেণী:মার্কিন ভাষাবিজ্ঞানী
বিষয়শ্রেণী:১৯৪১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ক্যালিফোর্নিয়া বিশ্ববিদ্যালয়, বার্কলির শিক্ষক
বিষয়শ্রেণী:ইহুদি মার্কিন বিজ্ঞানী
বিষয়শ্রেণী:ইহুদি দার্শনিক
বিষয়শ্রেণী:২০শ শতাব্দীর মার্কিন অ-কল্পকাহিনী লেখক
বিষয়শ্রেণী:২১শ শতাব্দীর মার্কিন অ-কল্পকাহিনী লেখক
বিষয়শ্রেণী:২০শ শতাব্দীর মার্কিন পুরুষ লেখক
বিষয়শ্রেণী:২১শ শতাব্দীর মার্কিন ইহুদি
বিষয়শ্রেণী:মার্কিন পুরুষ অ-কল্পকাহিনী লেখক
বিষয়শ্রেণী:মার্কিন রাজনৈতিক লেখক
বিষয়শ্রেণী:২১শ শতাব্দীর মার্কিন পুরুষ লেখক
রে জ্যাকেন্ডফ

**রে জ্যাকেন্ডফ** (জন্ম ১৯৪৫) একজন মার্কিন ভাষাবিজ্ঞানী।

## তথ্যসূত্র

### নির্বাচিত কাজ
* 
* 
* 
* 
* 
* 
*  
* 
*  
* 
* 
* 
* 

### পাদটীকা

## বহিঃসংযোগ
*Website at Tufts University
*Center for Cognitive Studies at Tufts University
*Ray Jackendoff, Conceptual Semantics, Harvard University, 13 November 2007 (video)
*''Semantics and Cognition'', in Shalom Lappin (1996), "The Handbook of Contemporary Semantic Theory", 539-559. Oxford: Blackwell.
*''Possible stages in the evolution of the language capacity'', Trends in Cognitive Sciences, Vol. 3, No. 7 (July 1999).

বিষয়শ্রেণী:মার্কিন ভাষাবিজ্ঞানী
বিষয়শ্রেণী:১৯৪৫-এ জন্ম
বিষয়শ্রেণী:আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য
বিষয়শ্রেণী:জীবিত ব্যক্তি
বিষয়শ্রেণী:আমেরিকান অ্যাসোসিয়েশন ফর দ্য অ্যাডভান্সমেন্ট অফ সায়েন্সের সভ্য
বিষয়শ্রেণী:ম্যাসাচুসেটস ইনস্টিটিউট অব টেকনোলজির প্রাক্তন শিক্ষার্থী
কার্ল পোলার্ড

**কার্ল জেসে পোলার্ড** (জন্মঃ ২৮ জুন, ১৯৪৭) একজন মার্কিন ভাষাবিজ্ঞানী। তিনি ওহাইও স্টেট ইউনিভার্সিটি-এর ভাষাবিজ্ঞান বিভাগের একজন অধ্যাপক। তিনি হেড গ্রামার ও হাইয়ার গ্রামার-এর উদ্ভাবক, এছাড়াও এইচপিএসজি-এর সহ-উদ্ভাবক। পোলার্ড স্ট্যানফোর্ড থেকে পিএইচডি ডিগ্রীধারী।

## তথ্যসূত্র

## বহিঃসংযোগ
*Carl Pollard's website

বিষয়শ্রেণী:১৯৪৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:মার্কিন ভাষাবিজ্ঞানী
বিষয়শ্রেণী:ওহাইও স্টেট বিশ্ববিদ্যালয়ের শিক্ষক
ভিল্‌হেল্ম ফন হুম্বোল্ট

**ফ্রিডরিশ ভিল্‌হেল্ম ক্রিস্টিয়ান কার্ল ফের্ডিনান্ড ফন হুম্বোল্ট** () (২২ জুন, ১৭৬৭—৮ এপ্রিল, ১৮৩৫), জার্মান দার্শনিক, ভাষাবিজ্ঞানী ও কূটনীতিক ছিলেন। তিনি বার্লিনের হুম্বোল্ট বিশ্ববিদ্যালয়ের প্রতিষ্ঠাতা, যা তার ও তার ভাই আলেকজান্ডার ফন হুম্বোল্টের নামানুসারের রাখা হয়। আলেকজান্ডার ছিলেন একজন ভূগোলবিদ, নিসর্গী, এবং আবিষ্কারক।

১৯৩৬ সালে প্রকাশিত *উবার ডি ফের্‌শিডেন্‌হাইট ডেস মেন্‌শ্লিশেন শ্‌প্রাখ্‌বাউয়েস‌* (*Über die Verschiedenheit des menschlichen Sprachbaues*, ইংরেজিতে *On the Variety of Human Language Structure*) তার রচিত বিখ্যাত গ্রন্থ।

## জীবনী
ভিল্‌হেল্ম ১৭৬৭ সালের ২২ জুন প্রুশিয়ার পোট্‌সডামে জন্মগ্রহণ করেন। ১৭৯১ সালের জুনে তিনি ক্যারোলিন ফন ডাচেরোডেনকে বিয়ে করেন। তাদের আট সন্তান, যার মধ্য গ্যাব্রিয়েলা ফন বিউলোসহ পাঁচজন প্রাপ্ত বয়স পর্যন্ত বেঁচে ছিল। তিনি ১৮৩৫ সালের ৮ এপ্রিল টেগেলে মৃত্যুবরণ করেন।

## দার্শনিক
হুম্বোল্ট একজন দার্শনিক ছিলেন। তিনি ১৭৯১ থেকে ১৭৯২ সালে *[[দ্য লিমিট্‌স অফ স্টেট অ্যাকশন]]* রচনা করেন। বইটি তার জীবদ্দশায় প্রকাশিত হয় নি। তারঁর মৃত্যুর পর ১৮৫০ সালে বইটি প্রকাশিত হয়। এটি আলোকিত যুগের একটি যুগান্তকারী বই। বইটি জন স্টুয়ার্ট মিলকে প্রভাবিত করে, যা মিলের প্রবন্ধ *[[অন লিবার্টি]]*তে হুম্বোল্টের চিন্তাসমূহ ইংরেজি ভাষায় পাওয়া যায়। হুম্বোল্টের রোমের বাড়িটি সংস্কৃতির কেন্দ্রবিন্দু হয়ে ওঠে এবং তা চালাতেন শার্লট হুম্বোল্ট।

## তথ্যসূত্র

বিষয়শ্রেণী:১৭৬৭-এ জন্ম
বিষয়শ্রেণী:১৮৩৫-এ মৃত্যু
বিষয়শ্রেণী:জার্মান ভাষাবিজ্ঞানী
বিষয়শ্রেণী:আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য
বিষয়শ্রেণী:১৮শ শতাব্দীর জার্মান দার্শনিক
বিষয়শ্রেণী:১৯শ শতাব্দীর জার্মান দার্শনিক
বিষয়শ্রেণী:আলোকিত যুগ
বিষয়শ্রেণী:জার্মান লুথারান
বিষয়শ্রেণী:হামবোল্ড বিশ্ববিদ্যালয়ের শিক্ষক
বিষয়শ্রেণী:সংস্কৃতির দার্শনিক
বিষয়শ্রেণী:শিক্ষার দার্শনিক
বিষয়শ্রেণী:ভাষার দার্শনিক
বিষয়শ্রেণী:রাজনৈতিক দার্শনিক
বিষয়শ্রেণী:সামাজিক দার্শনিক
বিষয়শ্রেণী:পাশ্চাত্য সভ্যতার তাত্ত্বিক
বিষয়শ্রেণী:মার্কিন ফিলোসফিক্যাল সোসাইটির আন্তর্জাতিক সদস্য
আর্নল্ড জুইকি

**আর্নল্ড জুইকি** () একজন মার্কিন ভাষাবিজ্ঞানী।
যিনি স্ট্যানফোর্ড বিশ্ববিদ্যালয়ের ভাষাবিজ্ঞানের অতিথি প্রফেসর এবং ওহাইও স্টেট ইউনিভার্সিটির ভাষাবিজ্ঞানের এমেরিটাস প্রফেসর।

## তথ্যসূত্র

বিষয়শ্রেণী:মার্কিন ভাষাবিজ্ঞানী
বিষয়শ্রেণী:জীবিত ব্যক্তি
বিষয়শ্রেণী:১৯৪০-এ জন্ম
বিষয়শ্রেণী:২১শ শতাব্দীর মার্কিন এলজিবিটিকিউ ব্যক্তি
বিষয়শ্রেণী:ওহাইও স্টেট বিশ্ববিদ্যালয়ের শিক্ষক
বিষয়শ্রেণী:মার্কিন এলজিবিটিকিউ বিজ্ঞানী
সাংস্কৃতায়ন

থাম্ব|অভ্যাসের চারটি অপরিহার্য রূপ: ১- বিভাজন, ২- সংহতকরণ, ৩- সংমিশ্রণ, ৪- প্রান্তিককরণ
**সাংস্কৃতায়ন** বা **সংস্কৃতিকরণ**, ইংরেজিতে, **Acculturation** হলো একটি আর্থ-সামাজিক এবং সাংস্কৃতিক পরিবর্তন প্রক্রিয়া, যাতে কোন সমাজ বা সংস্কৃতি অন্য সমাজের মধ্যে পরিবর্তন সূচিত করে। ঊনবিংশ শতাব্দীর শেষ দিকে আমেরিকাতে এ প্রত্যয়টি বেশ জনপ্রিয়তা লাভ করে।

সাধারণত উন্নত মানের সংস্কৃতি নিম্নমানের সংস্কৃতিকে তিনভাবে প্রভাবিত করে: 
* উন্নত সংস্কৃতির কিছু উপাদান গ্রহণ করে
* উন্নত সংস্কৃতির কিছু উপাদান বর্জন করে, এবং 
* দেশীয় সংস্কৃতির সঙ্গে খাপ খাইয়ে নেবার জন্য কিছু সংশোধন করে গ্রহণ করে।

এ প্রক্রিয়ার ফলে সাংস্কৃতিক সংঘাতও ঘটে। যোগাযোগ ব্যবস্থার উন্নতি এবং ক্রমবর্ধমান আর্থ-সামাজিক প্রয়োজনের ফলে বিভিন্ন দেশ ও জাতি একে অপরের সংস্পর্শে আসছে, এবং একে অপরের সংস্কৃতি তথা সমাজ ও জীবন দর্শন দ্বারা প্রভাবিত হচ্ছে। ফলে সাংস্কৃতায়ন প্রক্রিয়ার প্রভাব বর্তমানে সহজে লক্ষণীয়।

বিষয়শ্রেণী:সমাজবিজ্ঞান
বিষয়শ্রেণী:সংস্কৃতি
বিষয়শ্রেণী:অভিবাসন
বিষয়শ্রেণী:সংস্কৃতি বিদ্যা
বিষয়শ্রেণী:সংখ্যাগুরু-সংখ্যালঘু সম্পর্ক
আধুনিকীকরণ

**আধুনিকীকরণ**-কে সে-সব সামাজিক, অর্থনৈতিক, রাজনৈতিক ও সাংস্কৃতিক প্রক্রিয়া ও সম্পর্কের একটি সেট হিসেবে ধরা যেতে পারে, যেগুলো আধুনিক জীবন সম্পর্কে ইউরোপীয় ধ্যানধারণার ওপর ভিত্তি করে ১৭ শতক থেকে গড়ে উঠেছে।

## উৎপত্তি
১৯শ শতাব্দীর শেষের দিকে সমাজবিজ্ঞানের তত্ত্ব, সামাজিক ডারউইনবাদ-এ মানব সমাজের বিবর্তনের নিয়মাবলী বিবৃত হয়েছে। বর্তমান আধুনিকীকরণ তত্ত্ব মূলত জার্মান সমাজবিজ্ঞানী মাক্স ভেবার (১৮৬৪-১৯২০) এর প্রাসঙ্গিতকতা ও অসঙ্গতার ভূমিকা ধারণার সাথে সাথে বিকাশ লাভ করে। ভেবারের ধারণা আধুনিকীকরণের মূল রচনা করে এবং এই ধারণাকে জনপ্রিয় করে তুলেন হার্ভার্ডের সমাজবিজ্ঞানী থেলকট পার্সনস (১৯০২-১৯৭৯), যিনি ওয়েবারের কাজকে ১৯৩০ এর দশকে ইংরেজিতে অনুবাদ করেন এবং তার ব্যাখ্যা প্রদান করেন।

## প্রযুক্তি
নতুন প্রযুক্তি সামাজিক পরিবর্তনের অন্যতম কারণ। আধুনিকীকরণের পর থেকে সামাজিক পরিবর্তনে কৃষিভিত্তিক সমাজ থেকে শিল্পায়নে অগ্রসর হয়েছে। ফলে প্রযুক্তিগত দিকে নজর দেওয়া জরুরী হয়ে পড়ে। নতুন প্রযুক্তি সমাজ পরিবর্তন করে না। বরং প্রযুক্তিগত কারণে সামাজিক পরিবর্তন হয়।

## আরও দেখুন
* বিশ্বায়ন
* ভোক্তাবাদ

## তথ্যসূত্র

## বহিঃসংযোগ
* Gavrov Sergey, Klyukanov Igor Modernization, Sociological Theories of. International Encyclopedia of the Social & Behavioral Sciences. Volume 15. Oxford: Elsevier, 2015.

বিষয়শ্রেণী:সমাজবিজ্ঞান
বিষয়শ্রেণী:উন্নয়ন অধ্যয়ন
বিষয়শ্রেণী:আধুনিকতা
লক্ষ্মণসেন

বঙ্গপতি **লক্ষ্মণ সেন** (১১৭৮-১২০৬ খ্রি:) মধ্যযুগীয় বাংলার সেন রাজবংশের চতুর্থ রাজা। তিনি বাঙালি ছিলেন। তিনি সেন বংশের সর্বশেষ সার্বভৌম ও বাংলার শেষ হিন্দু রাজা। তিনি ১১৭৮ হতে ১২০৬ খ্রীষ্টাব্দ পর্যন্ত শাসন করেন। তার পূর্বসূরী ছিলেন তার পিতা বল্লাল সেন। তার মন্ত্রী ছিলেন হলায়ূধ মিশ্র। লক্ষ্মণ সেন তার রাজত্বকে কামরূপ (বর্তমানে অসম), কলিঙ্গ (বর্তমান উড়িষ্যা), কাশী,প্রয়াগরাজ এবং দিল্লী পর্যন্ত বিস্তৃত করেন। ১২০৩ খ্রীষ্টাব্দে দিল্লী সালতানাতের তুর্কী সেনা ইখতিয়ার উদ্দিন মুহম্মদ বখতিয়ার খলজীর বাহিনীর হাতে গৌড় আক্রান্ত হলে লক্ষণ সেন পূর্ববঙ্গে তাঁর রাজধানী বিক্রমপুরে আশ্রয় গ্রহণ করেন। সেখানে তার পুত্ররা আরও বহু বছর বাংলায় শাসনকার্য অব্যাহত রাখে। সাহিত্যেকর্মে তাঁর উৎসাহ ছিল। তিনি তার বাবা বল্লাল সেন ('দানসাগর' ও 'অদ্ভুতসাগর')-এর  অসম্পূর্ণ গ্রন্থ ‘অদ্ভুত সাগর’ সমাপ্ত করেন। লক্ষণ সেন ১১১৯ খ্রিস্টাব্দে সিংহাসন আরোহণ করেন এবং এই সালেই লক্ষণাব্দ বা লক্ষণ সম্বৎ প্রচলন করেন।

## ধর্মীয় নীতি
মহারাজা লক্ষ্মণসেন একজন ধর্মপ্রাণ বৈষ্ণব ছিলেন । তিনি ভগবান বিষ্ণুর চতুর্থ অবতার উগ্রমাধব নৃসিংহ র উপাসনা 
করতেন । তাঁর উপাধি ছিল "পরম বৈষ্ণব", "পরম নরসিংহ" এবং "অরিরাজ-মাধবশঙ্কর" । তাঁর রাজসভায় কবি জয়দেব, বিখ্যাত বৈষ্ণব পদাবলী কাব্য "গীতগোবিন্দ" রচনা করেন । ধোয়ী এবং শ্রীধর দাসও তার রাজসভায় ছিলেন। যিনি সদুক্তিকর্ণামৃত  নামক সংস্কৃত কাব্যগ্রন্থের রচয়িতা  ছিলেন। সেন রাজসভার রাজকীয় প্রতীক ছিল উগ্রমাধব এবং  সৈন্যবাহিনীর যুদ্ধের স্লোগান ছিল "রাধামাধবয়োবর্জয়ন্তী"।

## লক্ষ্মণ সেন এর সাম্রাজ্য বিস্তার

### কামরূপ রাজ্য জয়
পিতামহ বিজয় সেন এর সেনাপতি হিসেবে খুব অল্প বয়সে লক্ষ্মণ সেন কামরূপ রাজ্য আক্রমণ করেন । লক্ষ্মনের আক্রমণে কামরুপ রাজ্যের রাজা ভীত হয়ে লক্ষ্মসেনের বশ্যতা স্বীকারে বাধ্য হন। ধারণা করা হয় যে, বিজয়সেন কামরুপের রাজাকে বিতাড়িত করেন । পরবর্তীতে রাজা লক্ষ্মণসেন কামরূপ রাজ্য সম্পূর্ণভাবে বিজয় সম্পন্ন করেন।

### [[কলিঙ্গ]]/[[উড়িষ্যা]] রাজ্য জয়
লক্ষ্মসেনের ভাওয়াল রাজ্য ও মাধাইনগর (মালদহ) লিপি থেকে জানা যায়-লক্ষ্মণসেন যৌবনে কলিঙ্গ দেশ বা উড়িষ্যা অভিযান পরিচালনা করেন। লক্ষ্মণসেন পিতামহ বিজয় সেনের সঙ্গে কলিঙ্গ অভিযানে অংশগ্রহণ করে সফল হন। পরবর্তীতে কলিঙ্গ দেশ সেন সাম্রাজ্যের অধিকারে আসে ।

### গাহড়বাল রাজপুতদের পরাজয়/ [[গয়া]] ও [[কনৌজ]] বিজয়
বিজয়সেন ইতঃপূর্বে উত্তর ভারতে নৌ-অভিযানের মাধ্যমে গাহড়বাল অভিযান করেছিলেন। সেন শাসনামলে গাহড়বাল রাজপুত রাজাদের সঙ্গে সেনদের সম্পর্ক ভালো ছিল না এবং প্রতিদ্বন্দীতাপূর্ণ ছিল। লক্ষ্মনসেন গাহড়বাল রাজপুত রাজা জয়চন্দ্র সিংকে পরাজিত করে গয়া থেকে কনৌজ পর্যন্ত অঞ্চল নিজের সাম্রাজ্যের অন্তর্ভুক্ত করেন ।

## স্থাপত্য নিদর্শন
*লকমা রাজবাড়ী - রাজা লক্ষ্মণসেন এটি নির্মাণ করেন।

## তথ্যসূত্র

বিষয়শ্রেণী:সেন রাজবংশ
বিষয়শ্রেণী:১১৭৮-এ জন্ম
বিষয়শ্রেণী:১২০৬-এ মৃত্যু
বিষয়শ্রেণী:নবদ্বীপ
বিষয়শ্রেণী:বাঙালি হিন্দু
বিষয়শ্রেণী:বাংলার শাসক
গরুড়

**গরুড়** (সংস্কৃত: गरुड) বা **গরুত্মান** হিন্দু ও বৌদ্ধ পুরাণে উল্লিখিত একটি বৃহদাকার পৌরাণিক পাখি বা পক্ষীতুল্য জীব। হিন্দু পুরাণ অনুযায়ী, গরুড় বিষ্ণুর বাহন। তিনি ঋষি কশ্যপ ও বিনতার পুত্র; তার ভাই অরুণ সূর্যের সারথি। গরুড় শব্দের অর্থ *বাক্যের ডানা*। তিনি বৈদিক জ্ঞানের প্রতীক। গরুড় কখনো মুক্তডানা ঈগলের মত, কখনো ঈগলমানবের মত বর্ণনা করা হয়েছে। গরুড় সাপদের শত্রু।

## গরুড়ের অমৃত আহরণ
মহাভারতের আদিপর্ব অনুযায়ী গরুড়ের মাতা বিনতা নিজের সতিন সর্পমাতা কদ্রুর নিকট পণে পরাজিত হয়ে কদ্রুর দাসীতে পরিণত হন। গরুড় কদ্রুর নিকট মাতার দাস্যমুক্তির জন্য বললে, কদ্রু তাকে বলেন যে, যদি সে অমৃত নিয়ে আসতে পারে তাহলে বিনতাকে মুক্ত করে দেবেন। মাতার মুক্তির জন্য গরুড় অমৃত আনতে স্বর্গে চলে যায়। স্বর্গের সকল দেবতা চেষ্টা করেও গরুড়কে নিবৃত্ত করতে বিফল হন। দেবরাজ ইন্দ্র নিজের বজ্র প্রয়োগ করলে, তাও ব্যর্থ হয়। এভাবে সকল দেবতাকে পরাস্ত করে গরুড় অমৃত হরণ করে নিয়ে আসেন এবং মাতাকে মুক্ত করেন।

## তারাচিত্র
গরুড় ঈগল মণ্ডল নামক তারামণ্ডলের হিন্দু নাম। ব্রাহমিনি কাইট পাখিটিকে গরুড়ের সমসাময়িক রূপ মনে করা হয়।

## চিত্রকক্ষ

Image:Coat of Arms of Indonesia Garuda Pancasila.svg| ইন্দোনেশিয়ার জাতীয় প্রতীক **গরুড়** 
Image:Emblem of Thailand.svg|থাইল্যান্ডের জাতীয় প্রতীক **গরুড়**
Image:Ulanbataar.svg| উলান বাটোর, মঙ্গোলিয়ার প্রতীক **গরুড়** (*খানগারিদ*)
Image:Garuda02.jpg|**গরুড়** মূর্তি পশ্চিমবঙ্গ, ভারত
Image:Garuda_Thap_Mam_13th_c.jpg| সর্পভুক গরুড়, ত্রয়োদশ শতাব্দীর চম্পা শিল্পকলা
Image:Ornate Garuda Thap Mam.jpg|দ্বাদশ শতাব্দীর চম্পা স্থাপত্যে থাপ মাম ধাঁচে অ্যাটলাসরূপী গরুড়
Image:--Garuda-- figure, gilt bronze, --Khmer Empire--, 12th-13th century, --John Young Museum--, --University of Hawaii at Manoa--.jpg|**গরুড়** মূর্তি, গিল্ট ব্রোঞ্জ, খেমার সাম্রাজ্য, দ্বাদশ-ত্রয়োদশ শতাব্দী, জন ইয়াং মিউজিয়াম, হাওয়াই বিশ্ববিদ্যালয়, মনোটা
Image:Vishnu on Garuda det.jpg|গরুড় পৃষ্ঠে যুদ্ধরত বিষ্ণু, আংকর বাট, কম্বোডিয়া, দ্বাদশ শতাব্দীর বাস রিলিফ
Image:Karura of Kofukuji.jpg|ডানাহীন গরুড় মূর্তি, কোফুকুজি মন্দির, কারুরা, নারা, জাপান, অষ্টম শতাব্দ


## পাদটীকা

## বহিঃসংযোগ

* Photos of Garuda as represented in stone bas reliefs at the temples of Preah Khan and Angkor Wat in Cambodia.
* Garuda Purana
* Gauruda, arch-enemy of the naga

বিষয়শ্রেণী:হিন্দু দেবদেবীর বাহন
বিষয়শ্রেণী:হিন্দু পৌরাণিক জীব
বিষয়শ্রেণী:হিন্দু পুরাণে মানবেতর জাতি
বিষয়শ্রেণী:রামায়ণের চরিত্র
বিষয়শ্রেণী:হিন্দু দেবতা
বিষয়শ্রেণী:কিংবদন্তি পাখি
বিষয়শ্রেণী:পাখি দেবদেবী
বিষয়শ্রেণী:বৌদ্ধধর্মে পাখি
ইমহোটেপ

ডান|থাম্ব|220px|ইমহোটেপের মুর্তি

**ইমহোটেপ** (; ইসহোটেপ নামের অর্থ হল, ”যে শান্তি নিয়ে এসেছেন বা শান্তিতে এসছেন।” মিশরের জোসেরের পিরামিডের স্থপতি। পরবর্তীকালে প্রাচীন মিশরে ইমহোটেপ দেবতার স্থান লাভ করেন। তিনি মিশরের শাসক ফারাওদের চ্যান্সেলর হিসাবে নিয়োজিত ছিলেন। তিনি সূর্য দেবতা রা এর মন্দিরের প্রধান পুরহিত ছিলেন। তাকে ইতিহাসের প্রচীনতম স্থপতি, প্রকৌশলী ও চিকিৎসক হিসাবে বিবেচনা করা হয়। Hesy-Ra এবং Merit-Ptah নামে আরো দুইজন চিকিৎসক কাছাকাছি সময়ে বর্তমান ছিলেন। তার পূর্ণ খেতাবের তালিকাটি হল, মিশরের রাজার আচার্য়্য, উচ্চ মিশরের প্রথম (বা প্রধান) চিকিৎসক, মহান রাজপ্রসাদের প্রধান প্রশাসক, Heliopolis এর প্রধান পুরহিত, নির্মানকারী, প্রধান সূত্রধর, প্রধান ভাস্কর, এবং প্রধান পাত্র নির্মানকারী।

প্রাচীন মিশরে রাজপরিবারের বাইরে সাধারণ মানুষদের মধ্য থেকে যে অল্পকয়েকজনকে মৃত্যুর পর বিশেষ মর্য়াদা দেয়া হয়েছিল, তিনি তাদের অন্যতম ছিলেন। ইমহোটেপের নিজের নির্মিত সমাধিটি অত্যন্ত গোপন রাখা হয়েছিল এবং এখন অবধি তা আকিষ্কার করা সম্ভব হয়নি। অধিকাংশের মতে তার সমাধি সাক্কারার কোথাও লুক্কায়িত আছে।

## তথ্যসূত্র

বিষয়শ্রেণী:খ্রিস্টপূর্ব ২৭শ শতাব্দীতে জন্ম
বিষয়শ্রেণী:প্রাচীন মিশরীয় স্থপতি
বিষয়শ্রেণী:প্রাচীন মিশরীয় প্রকৌশলী
বিষয়শ্রেণী:প্রাচীন মিশরীয় চিকিৎসক
বিষয়শ্রেণী:মিশরীয় পুরকৌশলী
বিষয়শ্রেণী:মিশরীয় দেবতা
বিষয়শ্রেণী:স্বাস্থ্য দেবতা
বিষয়শ্রেণী:মিশরের তৃতীয় রাজবংশের ব্যক্তি
বিষয়শ্রেণী:আদিম শিক্ষক
বিষয়শ্রেণী:প্রজ্ঞার দেবতা
বিষয়শ্রেণী:খ্রিস্টপূর্ব ২৭শ শতাব্দীর পাদ্রী
রা

**রা** (*Ré*, **রে** উচ্চারণ করাও হয়, মিশরীয় **ri:ʕu*) প্রাচীন মিশরীয় সূর্য দেবতা। তিনি নম্রুদ নামেও পরিচিত। পঞ্চম রাজবংশ দ্বারা সে প্রাচীন মিশরীয় ধর্মের একটি প্রধান দেবতাতে পরিণত হয়, মূলত মধ্য-দিবসের সূর্যের সঙ্গে সনাক্ত করা হতো।

মিশরীয় পঞ্চম রাজবংশের সময় রা'কে গুরুত্বপূর্ণ দেবতারূপে গন্য করা হত বিশেষত বিকেলের সূর্য্যের সাথে। পরবর্তী রাজবংশীয় সময়ে রা'কে হোরাসের সাথে মিলিয়ে ফেলা হয় যাকে রা-হোরাখটি (যার মানে হল রা যে হল দুই দিগন্তের হোরাস)। বিশ্বাস করা হত তিনি সৃষ্ট সমগ্র বিশ্বকে শাসন করেন: আকাশ, পৃথিবী এবং পাতাল। তাকে বাজপাখির সাথে চিহ্নিত করা হয়, অনেক ছবিতেই তাকে বাজপাখির মাথারূপি হিসেবে দেখা গেছে। এই ছবিগুলো হোরাসের ছবির থেকে আলাদা কেননা এগুলোতে রা'র মাথার উপর সূর্য্য রয়েছে।

## ধর্মীয় ভূমিকা

### সূর্য
মিশরীয়দের কাছে সূর্য হল আলো, উষ্ণতা এবং বৃদ্ধির প্রতীক। এর ফলে সূর্য দেবতা রা'য়ের গুরুত্ব বেশি ছিল যেহেতু সূর্য্যই সৃষ্টি হওয়া সব কিছু শাসন করে। সূর্য্যের চাকতিকে রা'র শরীর বা চোখ হিসেবে দেখা হত। রা শু এবং টেফনাটতের পিতা যাদের তিনি নিজ তেজে জন্ম দিয়েছেন। শু হল বাতাসের দেবতা এবং টেফনাট হল বৃষ্টির দেবী। শেখমেত রায়ের চোখ এবং তাকে রায়ের চোখের আগুন থেকে বানানো হয়। শেখমেত হল হিংস্র সিংহী যাকে রায়ের সাথে যারা বেইমানি করেছে তাদের শাস্তির জন্য পাঠানো হয়। কিন্তু পরে তিনিই অনেক শান্ত দেবী হয়ে ওঠেন যাকে হাথর নামে চেনা যায়।

বিষয়শ্রেণী:মিশরীয় পুরাণ
বিষয়শ্রেণী:মিশরীয় দেবতা
বিষয়শ্রেণী:সূর্য দেবতা
বিষয়শ্রেণী:মধ্যপ্রাচ্যের দেবতা
বিষয়শ্রেণী:স্রষ্টা দেবতা
জব চার্নক

**জব চার্নক** (১৬৩০-১০ জানুয়ারি, ১৬৯৩) ১৭শ শতকের একজন ইংরেজ ব্যবসায়ী। কোম্পানির কাসিমবাজার কারখানায় জব চার্নক ১৬৫৮ খ্রিস্টাব্দে একজন নিম্নপদস্থ ব্যবসায়ী হিসেবে ব্রিটিশ ইস্ট ইন্ডিয়া কোম্পানি তে যোগদান করেন। যখন ১৬৮৬-৯০ খ্রিস্টাব্দের ইঙ্গ-মুগল যুদ্ধ শুরু হয় তখন তিনি কোম্পানির হুগলি বসতির প্রধান ছিলেন। বাংলা রণাঙ্গনে পরাজিত হলে শীঘ্র ইংরেজদের তাড়িয়ে দেওয়া হয় এবং তারা ব্যবসায়ে পাততাড়ি গুটাতে বাধ্য হয়ে মাদ্রাজে সরে যায়। কিন্তু যুদ্ধ শেষ হলে শায়েস্তা খান এর উত্তরাধিকারী সুবাহদার ইব্রাহিম খান বাংলায় ব্যবসায়-বাণিজ্য পুনরায় শুরু করতে তাদের ডেকে পাঠান। দুটি প্রধান বিষয়ে ঐকমত্যে পৌঁছতে জব চার্নক সুবাহদারের সঙ্গে আলাপ-আলোচনা করেন। একটি ছিল ইংরেজদের বসতি হুগলি থেকে সুতানুটিতে স্থানান্তরের প্রস্তাবে সরকারকে অবশ্যই রাজি হতে হবে। দ্বিতীয়ত, বার্ষিক পূর্বনির্দিষ্ট ৩০০০ টাকা কর পরিশোধের বিনিময়ে কোম্পানিকে বাংলায় শুল্কমুক্ত বাণিজ্যের অনুমতি প্রদানকারী একটি ফরমানের দ্বারা সুবাহদার তাদেরকে আনুকূল্য করবেন। সুবাহদার ইব্রাহিম খান তাদের উত্থাপিত উভয় পরিকল্পনা মেনে নিতে সম্মত হন। এভাবে উপসাগরীয় পরিষদের প্রধান হিসেবে জব চার্নক ১৬৯০ খ্রিস্টাব্দের ২৪ আগস্ট তারিখে হুগলি নদীর তীরে অবস্থিত জলাভূমি বেষ্টিত সুতানুটির নির্বাচিত জমিতে ইস্ট ইন্ডিয়া কোম্পানির কুঠি স্হাপন করেন। ভারতের পূর্ব সীমান্তে একটি ইস্ট ইন্ডিয়ান কোম্পানির শাখা স্থাপনের প্রতি চার্নকের উচ্চাকাঙ্ক্ষা-চালিত দৃঢ়তা যা তিনি নিজের শর্তে নিয়ন্ত্রণ করতে পারেন বর্তমান কলকাতা শহর তৈরিতে একটি বিশাল ভূমিকা পালন করেছিল।

thumb|জব চার্নকের সমাধিস্তম্ভ
চার্নক স্থানীয় একটি নিম্নবর্গীয় মেয়েকে বিয়ে করেন, যাকে তিনি পুনঃনামকরণ করেন মারিয়া। ইংরাজদের রচিত কাহিনী অনুযায়ী, চার্নক তাকে সতীদাহের চিতা থেকে উদ্ধার করে বিয়ে করেন। মারিয়ার গর্ভে তার চারটি কন্যার জন্ম হয়; বাংলায় বসবাসরত ইউরোপীয় ব্যবসায়ীদের সঙ্গে তাদের বিয়ে হয়। চার্নক ১৬৯৩ খ্রিস্টাব্দের ১০ জানুয়ারি কলকাতায় ইহলোক ত্যাগ করেন। তাকে সেন্ট জন দিসিসন্স চার্চে সমাধীত করা হয়।

জব চার্নককে ঔপনিবেশিক ইতিহাসকারগণ কলকাতার প্রতিষ্ঠাতা বলতেন। ২০০৩ সালে কলকাতা উচ্চন্যায়ালয় এক ঐতিহাসিক আদেশে এই তথ্য ভুল ঘোষণা করেন।

## তথ্যসূত্র

## বহিঃসংযোগ

* Charnock's article at the website of William Carey University 
* Job Charnock's memorial in Calcutta

বিষয়শ্রেণী:১৬৯৩-এ মৃত্যু
বিষয়শ্রেণী:কলকাতার ইতিহাস
বিষয়শ্রেণী:ভারতের ইতিহাস
বিষয়শ্রেণী:কলকাতার ব্যক্তি
বিষয়শ্রেণী:খ্রিস্টধর্ম থেকে হিন্দুধর্মে ধর্মান্তরিত
বিষয়শ্রেণী:১৬৩০-এ জন্ম
বিষয়শ্রেণী:লন্ডনের ব্যবসায়ী
বিষয়শ্রেণী:নগর প্রতিষ্ঠাতা
লুকিনো ভিস্‌কন্তি

**লুকিনো ভিসকন্তি দি মোদরোনে** (২ নভেম্বর ১৯০৬ - ১৭ মার্চ ১৯৭৬) একজন ইতালীয় মঞ্চ, গীতিনাট্য ও চলচ্চিত্র পরিচালক এবং চিত্রনাট্যকার। ভিসকন্তি চলচ্চিত্রে ইতালীয় নব্যবাস্তববাদের জনকদের একজন, কিন্তু পরবর্তীকালে তিনি সৌন্দর্য, মৃত্যু ও ইউরোপীয় ইতিহাসসমৃদ্ধ জাকজমকপূর্ণ চলচ্চিত্র নির্মাণের দিকে মনযোগী হন। তিনি *ওসেসিওনে* (১৯৪৩), *সেনসো* (১৯৫৪), *রক্কো এ ই সোই ফ্রাতেল্লি* (১৯৬০), *ইল গাত্তোপার্দো* (১৯৬৩), ও *মোর্তে আ ভেনেজিয়া* (১৯৭১) চলচ্চিত্রের জন্য সর্বাধিক পরিচিত।

## চলচ্চিত্রের তালিকা

## বহিঃসংযোগ

* 

বিষয়শ্রেণী:১৯০৬-এ জন্ম
বিষয়শ্রেণী:১৯৭৬-এ মৃত্যু
বিষয়শ্রেণী:ইতালীয় চলচ্চিত্র পরিচালক
বিষয়শ্রেণী:ইতালীয় মার্ক্সবাদী
বিষয়শ্রেণী:গোল্ডেন লায়ন বিজয়ী পরিচালক
বিষয়শ্রেণী:পাল্ম দর বিজয়ী চলচ্চিত্রের পরিচালক
বিষয়শ্রেণী:শ্রেষ্ঠ পরিচালনা বিভাগে দাভিদ দি দোনাতেল্লো বিজয়ী
বিষয়শ্রেণী:শ্রেষ্ঠ পরিচালক বিভাগে নাস্ত্রো দারজেন্তো বিজয়ী
বিষয়শ্রেণী:এলজিবিটিকিউ পরিচালক
বিষয়শ্রেণী:ইতালীয় রোমান ক্যাথলিক
বিষয়শ্রেণী:দাভিদ দি দোনাতেল্লো বিজয়ী
বিষয়শ্রেণী:নাস্ত্রো দারজেন্তো বিজয়ী
বিষয়শ্রেণী:ইতালীয় পুরুষ চিত্রনাট্যকার
নিরক্ষরেখা

**নিরক্ষরেখা** বা **বিষুবরেখা** বলতে কোন গ্রহের মেরুগুলো থেকে সমান দূরে অবস্থিত গ্রহপৃষ্ঠ প্রদক্ষিণকারী একটি কাল্পনিক বৃত্তকে বোঝায়। সহজ ভাষায় এটি একটি কাল্পনিক রেখা যা পৃথিবীর মাঝ বরাবর এবং উত্তর মেরু এবং দক্ষিণ মেরু থেকে সমান দুরত্বে কল্পনা করা হয় এবং যা পৃথিবীকে দক্ষিণ গোলার্ধ এবং উত্তর গোলার্ধে ভাগ করে। এই রেখাটির মান ০°। একে বিষুবীয় রেখাও বলা হয়। যেহেতু পৃথিবী সূর্যের সন্মুখে ৬৬.৫° কোণ করে প্রদক্ষিণ করে তাই,সূর্য সর্বদা নিরক্ষরেখা/বিষুবরেখার উপর অবস্থান করে না। মার্চ থেকে শুরু করে জুন পর্যন্ত সূর্য উত্তর গোলার্ধে অবস্থান করে।সেই সময় উত্তর গোলার্ধে গ্রীষ্ম ঋতু দেখা যায়,এরপর ধীরে ধীরে পৃথিবী প্রদক্ষিণের ফলে দক্ষিণ গোলার্ধে সূর্যের সামনে আসে। অর্থাৎ জুন মাসের পর থেকে সূর্য দক্ষিণ গোলার্ধের দিকে অগ্রসর হয়, বিষুবরেখা কে অতিক্রম করে।

## তথ্যসূত্র

বিষয়শ্রেণী:অক্ষরেখা
বিষয়শ্রেণী:গোলকীয় জ্যোতির্বিজ্ঞান
বিষয়শ্রেণী:মহাজাগতিক স্থানাঙ্ক পদ্ধতি
বিষয়শ্রেণী:ক্রান্তিবৃত্ত
জীবমণ্ডল

**জীবমণ্ডল** () হচ্ছে পৃথিবীর সমগ্র ইকোসিস্টেমগুলির যোগফল। এটিকে বলা যেতে পারে পৃথিবীর জীবনের এলাকা, একটি সংযুক্ত প্রক্রিয়া (পৃথিবীর অভ্যন্তরের সৌর এবং মহাবৈশ্বিক রেডিয়েশন এবং তাপ থেকে বিযুক্ত) এবং বৃহত্তরভাবে স্বনিয়ন্ত্রিত। অন্য কথায় পৃথিবীর বাইরের স্তরে অবস্থিত বায়ু, ভূমি, জল ও জীবিত বস্তুসমূহের সমষ্টিকে জীবমণ্ডল বোঝায়।জীবনের অস্তিত্বের সঙ্গেই জীবমণ্ডলের সম্পর্ক। জীবমণ্ডলের বিস্তৃতি ওপর-নিচে ২০ কিলোমিটারের মতো ধরা হলেও মূলত অধিকাংশ জীবনের অস্তিত্ব দেখা যায় হিমালয় শীর্ষের উচ্চতা থেকে ৫০০ মিটার নিচের সামুদ্রিক গভীরতার মধ্যেই।

## তথ্যসূত্র

## বহিঃসংযোগ

* Biosphere Definition
* Article on the Biosphere at Encyclopedia of Earth
* GLOBIO.info, an ongoing programme to map the past, current and future impacts of human activities on the biosphere
* Paul Crutzen Interview, freeview video of Paul Crutzen Nobel Laureate for his work on decomposition of ozone talking to Harry Kroto Nobel Laureate by the Vega Science Trust.
* Atlas of the Biosphere

বিষয়শ্রেণী:সমুদ্রবিজ্ঞান
বিষয়শ্রেণী:জীববিজ্ঞান
বিষয়শ্রেণী:পরিবেশবিদ্যা
বিষয়শ্রেণী:মূল বিষয়ের নিবন্ধ
বিষয়শ্রেণী:জীবতন্ত্র
দ্রাঘিমাংশ

thumb|300px|অক্ষাংশ ফাই (φ) এবং দ্রাঘিমাংশ ল্যাম্বডা (λ)
**দ্রাঘিমাংশ** ( বা λ) স্থানাঙ্ক ব্যবস্থার কেন্দ্রে পূর্বে বা পশ্চিমে, ভূপৃষ্ঠের কোন বিন্দু বিষুব রেখার সাথে উল্লম্ব কোন পরিধির (যা উত্তর ও দক্ষিণ মেরুকে ছেদ করেছে) সাথে যে কোণ উৎপন্ন করে তার পরিমাপ। একই দ্রাঘিমাংশের সমস্ত বিন্দুকে নিয়ে যে রেখা পাওয়া যায় তাদের বলে মেরিডিয়ান বা ভূ-মধ্য রেখা। প্রতিটি ভূ-মধ্য রেখা একটি অর্ধবৃত্ত কিন্তু কেউ কারো সমান্তরাল নয়। সংজ্ঞানুসারে প্রতিটি রেখা উত্তর ও দক্ষিণ মেরুতে মিলিত হয়। ঐতিহাসিকভাবে যে ভূ-মধ্য রেখাটি রয়াল অবজারভেটরি, গ্রীনউইচ (যুক্তরাজ্যের লন্ডনের কাছে) এর মধ্যে দিয়ে গেছে সেটিকে শূন্য-দ্রাঘিমাংশ বা প্রামাণ্য ভূ-মধ্য রেখা ধরা হয়। উদাহরণস্বরূপ ঢাকার দ্রাঘিমাংশ ৯০°২২′৩০″ পূর্ব।

## চিত্রশালা

## তথ্যসূত্র

বিষয়শ্রেণী:ভূগোল
বিষয়শ্রেণী:দ্রাঘিমারেখা
বিষয়শ্রেণী:যান পরিচালনা
অক্ষাংশ

[থাম্ব|200px|ডান|[গোলক হিসাবে পৃথিবীর উপরে অঙ্কিত একটি স্থানাঙ্ক ব্যবস্থা।]]
পৃথিবীর কেন্দ্র দিয়ে উত্তর-দক্ষিণে কল্পিত রেখাকে **অক্ষরেখা** বলে। এ অক্ষরেখার উত্তর-প্রান্ত বিন্দুকে উত্তর মেরু বা সুমেরু এবং দক্ষিণ-প্রান্ত বিন্দুকে দক্ষিণ মেরু বা কুমেরু বলে। দুই মেরু থেকে সমান দূরত্ব পৃথিবীকে পূর্ব-পশ্চিমে বেষ্টন করে যে রেখা কল্পনা করা হয় তাকে বলা হয় নিরক্ষরেখা বা বিষুবরেখা। পৃথিবীর গোলীয় আকৃতির জন্য এ রেখা বৃত্তাকার, তাই এ রেখাকে নিরক্ষবৃত্তও বলা হয়। নিরক্ষরেখা পৃথিবীকে উত্তর ও দক্ষিণে সমান দুই ভাগে ভাগ করেছে। নিরক্ষরেখার উত্তর দিকের পৃথিবীর অর্ধেককে উত্তর গোলার্ধ এবং দক্ষিণ দিকের পৃথিবীর অর্ধেককে দক্ষিণ গোলার্ধ বলা হয়। নিরক্ষরেখার সাহায্যে উত্তর ও দক্ষিণ গোলার্ধের কোনো স্থানের কৌণিক দুরত্ব স্থির করা হয়; নিরক্ষরেখা থেকে পৃথিবীর উত্তর ও দক্ষিণে কোনো স্থানের কৌণিক দুরত্বকে সেই স্থানের অক্ষাংশ বলা হয়।
নিরক্ষরেখা থেকে পৃথিবীর উত্তর ও দক্ষিণে কোনো স্থানের কৌণিক দুরত্বকে সেই স্থানের অক্ষাংশ বলা হয়।অক্ষাংশের ভিন্নতা ও পরিবর্তনের সাথে সাথেই জলবায়ুরও তারতম্য ঘটে। সূর্য কিরণ সারা বছর লম্ব ভাবে পরার কারণে নিরক্ষিয় অঞ্চলে উষ্ণ জলবায়ু বিরাজ করে ।এবং মেরু অঞ্চলের দিকে সূর্য রশ্মি ক্রমশ তির্যক হতে থাকে এবং জলবায়ু শিতল হয়। ফলে নিরক্ষিয় অঞ্চলে ৩২ ডিগ্রী সেলসিয়াস তাপমাত্রা থাকলেও মেরু অঞ্চলে তাপমাত্রা হিমাঙ্কের নিচে থাকে। নিরক্ষরেখা বরাবর স্থানসমূহে সূর্যরশ্মি খাড়াভাবে পড়ে বিধায় ঐসকল অঞ্চলে উষ্ণতা বেশি। নিরক্ষরেখা থেকে উত্তর ও দক্ষিণ অক্ষাংশে তাপমাত্রা ক্রমেই কমতে থাকে। ১ °সে অক্ষাংশে উষ্ণতা 0.২৮ °সে হ্রাস পায় বলেই নিরক্ষরেখা থেকে সবচেয়ে দূরবর্তি উত্তর ও দক্ষিণ মেরু অঞ্চলে বরফ রয়েছে।

নিরক্ষরেখার অক্ষাংশ ০° জ্যামিতির কোণের ন্যায় ।অক্ষাংশের পরিমাপের একককে ডিগ্রী বলে। উদাহরণস্বরূপ, ঢাকার অক্ষাংশ ২৩°৪২′০″ উত্তর।

## গোলকের উপর অক্ষাংশ
থাম্ব|upright=0.9|ডান|অক্ষাংশ (<math>\phi</math>) এবং দ্রাঘিমাংশ (<math>\lambda</math>) চিহ্নিত পৃথিবীর একটি দৃশ্য চিত্র (অক্ষাংশ ব্যবধান ১০°)

## তথ্যসূত্র

মাধ্যমিক ভূগোল-বসু ও মল্লিক

বিষয়শ্রেণী:ভূগোল
বিষয়শ্রেণী:অক্ষরেখা
বিষয়শ্রেণী:যান পরিচালনা
দক্ষিণ মেরু

পৃথিবীর দক্ষিণ ভাগে অবস্থিত যে স্থানে পৃথিবীর আহ্নিক গতির অক্ষ ভূপৃষ্ঠকে ছেদ করে, সেই স্থান হল পৃথিবীর **দক্ষিণ মেরু** বা **ভৌগোলিক দক্ষিণ মেরু** বা **কুমেরু**। দক্ষিণ মেরু অ্যান্টার্কটিকা মহাদেশে অবস্থিত পৃথিবীর দক্ষিণতম বিন্দু। এই স্থান পৃথিবীর উত্তর প্রান্তে অবস্থিত উত্তর মেরুর ঠিক বিপরীতে অবস্থিত। পৃথিবীর দক্ষিণ মেরুতে মার্কিন যুক্তরাষ্ট্রের স্থায়ী গবেষণাগার আমুন্ডসেন-স্কট দক্ষিণ মেরু কেন্দ্র অবস্থিত।

## ভূগোল
left|thumb|ভৌগোলিক দক্ষিণ মেরু

পৃথিবীর দক্ষিণ গোলার্ধের যে স্থানে পৃথিবীর আহ্নিক গতির অক্ষ ভূপৃষ্ঠকে ছেদ করে, সেই স্থানটি হল পৃথিবীর ভৌগোলিক দক্ষিণ মেরু। এই স্থানের ভৌগোলিক স্থানাঙ্ক ৯০° দক্ষিণ। এই স্থানের দ্রাঘিমা অসংজ্ঞাত হওয়ায় একে ০° ধরে নেওয়া হয়। দক্ষিণ মেরুতে সমস্ত দিক উত্তর দিকে নির্দেশ করে। এই কারণে দক্ষিণ মেরুতে মূল মধ্যরেখার সাপেক্ষে দিক নির্ণয় করা হয়। 

পূর্বে দক্ষিণ মেরু পৃথিবীর দক্ষিণ গোলার্ধের সমুদ্রে অবস্থান করলেও মহাদেশীয় প্রবাহের ফলে বর্তমানে অ্যান্টার্কটিকায় অবস্থিত। অ্যান্টার্কটিকার এই স্থানটি সমুদ্রপৃষ্ঠ থেকে ২,৮৩৫ মিটার বা ৯,৩০১ ফুট ওপরে ২,৭০০ মিটার পুরু বরফে ঢাকা মালভূমিতে অবস্থিত। তাই এই স্থানের ভূপৃষ্ঠ সমুদ্রপৃষ্ঠ থেকে মাত্র ১০০ মিটারের মতো উঁচু। এই স্থান থেকে সবচেয়ে নিকটবর্তী সমুদ্র ১৩০০ কিলোমিটার দূরে তিমি উপসাগর।  মেরুর বরফ মূল মধ্যরেখার থেকে ৩৭° থেকে ৪০° পশ্চিমের মধ্যে ওয়েডেল সাগরের দিকে বছরে ১০ মিটার করে প্রবাহিত হচ্ছে। 

## সময়

যেহেতু দক্ষিণ মেরুতে সূর্যোদয় ও সূর্যাস্ত বছরে একবার হয় এবং পৃথিবীর সকল দ্রাঘিমা রেখা এই বিন্দুতে এসে মিলিত হয়, সেহেতু দক্ষিণ মেরুকে কোন নির্দিষ্ট সময় অঞ্চলে অন্তর্ভুক্ত করা যায় না। কিন্তু প্রায়োগিক ও প্রাত্যাহিক ব্যবহারের জন্য আমুন্ডসেন-স্কট দক্ষিণ মেরু কেন্দ্র নিউজিল্যান্ড সময়ের সাহায্য নেয়।

## আবহাওয়া

মার্চ থেকে সেপ্টেম্বর পর্যন্ত দক্ষিণ মেরুতে সূর্য দেখতে পাওয়া যায় না। শুধুমাত্র মে থেকে জুলাই মাস অব্দি সামান্য গোধূলির আলো পাওয়া যায়। সেপ্টেম্বর থেকে মার্চ অব্দি পুরো গ্রীষ্মকাল সূর্য দিগন্তের ওপরে অবস্থান করে ঘড়ির কাঁটার বিপরীত দিকে ঘোরে বলে মনে হয়। দিগন্তের ওপরে সূর্য থাকলেও আকাশে নিচের দিকেই থাকে, ডিসেম্বর মাসে সর্বোচ্চ ২৩.৫° অব্দি ওপরে ওঠে। অধঃপাতিত সূর্যালোক বরফের দ্বারা প্রতিফলিত হয়ে যায়। সূর্য থেকে প্রাপ্ত উষ্ণতার অভাব ও প্রায় ২,৮০০ মিটার ঊচ্চতার কারণে দক্ষিণ মেরুতে পৃথিবীর অন্যতম শীতলতম আবহাওয়া লক্ষ করা যায়।

দক্ষিণ মেরুতে বছরের মধ্যে ডিসেম্বর ও জানুয়ারি মাসে সব চেয়ে বেশি তাপমাত্রা থাকে [গড় ] মার্চের শেষে সূর্যাস্ত ও সেপ্টেম্বরের শুরুতে সূর্যোদয়ের সময় তাপমাত্রা নেমে  হয়। শীতকালে গড় তাপমাত্রা  থাকে। ২০১১ খ্রিষ্টাব্দের ২৫শে ডিসেম্বর সর্বকালীন সর্বোচ্চ তাপমাত্রা  এবং ১৯৮২ খ্রিষ্টাব্দের ২৩শে জুন সর্বকালীন সর্বনিম্ন  পাওয়া যায়।

দক্ষিণ মেরুর আবহাওয়া শুষ্ক। বাতাসের আপেক্ষিক আর্দ্রতা প্রায় শূন্যের কাছাকাছি। বৃষ্টিপাত প্রায় কখনোই হয়না বললেই চলে। কিন্তু প্রচন্ড গতিবেগে প্রবাহিত হাওয়ায় তুষারপাত হয় এবং প্রতি বছর  হারে তুষার জমা হয়।

## তথ্যসূত্র

বিষয়শ্রেণী:অ্যান্টার্কটিকা
বিষয়শ্রেণী:পৃথিবী
বিষয়শ্রেণী:পৃথিবীর চরম বিন্দু
বিষয়শ্রেণী:অ্যান্টার্কটিকার ভূগোল
বিষয়শ্রেণী:পৃথিবীর মেরু অঞ্চল
কক্ষপথ

**কক্ষপথ** বলতে বোঝাতে পারে:

* কক্ষপথ (গ্রহ), কোনো বিন্দুকে কেন্দ্র করে বিভিন্ন জ্যোতিষ্কের আবর্তন পথ
* ইলেকট্রনের শক্তিস্তর, নিউক্লিয়াসের চারিদিকে ইলেকট্রনের আবর্তন পথ
কক্ষপথ (গ্রহ)

[থাম্ব|300px|[আন্তর্জাতিক মহাকাশ স্টেশন পৃথিবীকে প্রদক্ষিণ করছে।]]
থাম্ব|গ্রহরে কক্ষপথ
**কক্ষপথ** (ইংরেজি Orbit) বলতে কোন একটি বস্তুর কেন্দ্রমুখী বলের প্রভাবে অপর একটি বস্তুর চারদিকে ঘোরার পথকে বোঝায়।

মহাকাশীয় বলবিদ্যায় , **কক্ষপথ** (**অরবিটাল বিপ্লব** নামেও পরিচিত) হল একটি বস্তুর বক্র গতিপথ;  যেমন একটি নক্ষত্রের চারপাশে একটি গ্রহের , বা একটি গ্রহের চারপাশে একটি প্রাকৃতিক উপগ্রহ বা একটি কৃত্রিম উপগ্রহের চারপাশে কোনো গ্রহ, চাঁদ, গ্রহাণু বা ল্যাগ্রেঞ্জ পয়েন্টের মতো মহাকাশে বস্তু বা অবস্থান।

পদার্থবিদ্যায় কক্ষপথ বলতে বোঝায় মহাকর্ষীয় বলের ফলে কোন বস্তুর বক্র পরিক্রমণ পথ। উদাহরণস্বরূপ একটি নক্ষত্রকে ঘিরে কোনো গ্রহের প্রদক্ষিণ। সাধারণত গ্রহের কক্ষপথ হয় উপবৃত্তাকার। কক্ষীয় গতি সম্পর্কিত বলবিদ্যার বর্তমান ধারনাটির ভিত্তি হল আলবার্ট আইনেস্টাইনের সাধারণ আপেক্ষিকতা।

সাধারণত, কক্ষপথ একটি নিয়মিত পুনরাবৃত্তি করা ট্র্যাজেক্টোরিকে বোঝায়, যদিও এটি একটি অ-পুনরাবৃত্ত ট্র্যাজেক্টোরিকেও উল্লেখ করতে পারে। কেপলারের গ্রহের গতির সূত্র দ্বারা বর্ণিত যে আনুমানিকভাবে, গ্রহ এবং উপগ্রহগুলি উপবৃত্তাকার কক্ষপথ অনুসরণ করে, যার ভর কেন্দ্র উপবৃত্তের একটি কেন্দ্রবিন্দুতে প্রদক্ষিণ করে।

## ইতিহাস

আধুনিক কক্ষপথ বোঝার জন্য যে ভিত্তি সেটি প্রথম জোহানেস কেপলার এর তিনটি সূত্র দ্বারা প্রণয়ন করা হয়েছিল। প্রথমত, তিনি দেখেন যে আমাদের সৌরজগৎের গ্রহগুলোর কক্ষপথ, উপবৃত্তাকার না বৃত্তাকার । এবং সূর্য কক্ষপথের কেন্দ্রে অবস্থিত নয়। দ্বিতীয়ত, সূর্য থেকে কোন গ্রহ পর্যন্ত একটি সরল রেখা কল্পনা করা হয়, তাহলে গ্রহটি চলাকালে কল্পিত রেখাটি সমান সময়ে সমান ক্ষেত্র রচনা করবে। তৃতীয় ছিল প্রতিটি গ্রহের প্রদক্ষিণের কালপর্বের বর্গ উপবৃত্তটির প্রধান অক্ষের ঘনফলের সমানুপাতিক।

## তথ্যসূত্র

বিষয়শ্রেণী:জ্যোতির্বিজ্ঞান
বিষয়শ্রেণী:কক্ষপথ
বিষয়শ্রেণী:পর্যাবৃত্ত ঘটনা
বিষয়শ্রেণী:মহাকর্ষ
বিষয়শ্রেণী:জ্যোতির্গতিবিজ্ঞান
রিখটার মাপনী

**রিখটার মাপনী** (Richter scale) কোন ভূমিকম্পের প্রাবল্যকে সংখ্যা দিয়ে প্রকাশ করে। এটি একটি ১০-ভিত্তির লগারিদমীয় পরিমাপ। অর্থাৎ এই পরিমাপে যেকোনো সংখ্যার ভূমিকম্প পূর্ববর্তী সংখ্যার চাইতে ১০ গুন শক্তিশালী। যেমন, ৩ মাত্রার ভূমিকম্পের চেয়ে ৪ মাত্রা ভূমিকম্প ১০ গুন বেশি শক্তিশালী।

এটি ভূমিকম্পমাপক যন্ত্র বা সিসমোমিটারের সাহায্যে পরিমাপ করা হয়। রিখটার মাপনীতে মাত্রা যদি ৫ হয়, তাহলে তাহলে এটি রিখটার মাপনীতে ৪-এর চেয়ে ১০ গুণ বেশি পরিমাপ দেয় এবং এটি ৪ মাত্রার ভূমিকম্পের চেয়ে ৩১.৬ গুণ বেশি শক্তি বহন করে।

## তথ্যসূত্র

## বহিঃসংযোগ

বিষয়শ্রেণী:ভূবিজ্ঞান
বিষয়শ্রেণী:পরিমাপের একক
বিষয়শ্রেণী:ক্যালিফোর্নিয়া ইনস্টিটিউট অব টেকনোলজি
বিষয়শ্রেণী:পরিমাপের লগারিদমীয় মাপনী
বিষয়শ্রেণী:মার্কিন উদ্ভাবন
বায়ুপ্রবাহ

**বায়ুপ্রবাহ** বা **বায়ুমণ্ডলীয় সঞ্চালন** বলতে বিরাট ক্ষেত্র জুড়ে বায়ুর স্থান পরিবর্তনকে বোঝায়। বায়ুপ্রবাহের মাধ্যমেই পৃথিবীপৃষ্ঠে উত্তাপের বিতরণ ঘটে। পৃথিবীর বায়ুমণ্ডল বিবেচনায় সূর্যের তাপ পৃথিবীতে বিভিন্ন স্থানে বিভিন্নভাবে পড়ে, যার ফলে কোনো স্থান যখন সরাসরি উত্তপ্ত হয়, তখন তুলনামূলক শীতল স্থানের দিকে উত্তপ্ত বায়ু প্রবাহিত হয়। বায়ুর ধর্মই হলো বায়ু, অধিক উষ্ণ স্থান থেকে শীতল স্থানের দিকে প্রবাহিত হয়, আর একারণেই পৃথিবীতে বায়ুপ্রবাহের ঘটনা ঘটে। এই বায়ুপ্রবাহ যখন সীমাবদ্ধ মাত্রায় হয়, তখন *দখিনা হাওয়া*র মতো সুখকর অনুভূতি বয়ে আনে, আবার যখন তা মাত্রাতিরিক্ত হয়, তখন তা স্থলভাগে ঘূর্ণিঝড় এবং জলভাগে তৈরি করে জলোচ্ছ্বাস।
মূলত উচ্চচাপীয় অঞ্চল থেকে নিম্নচাপীয় অঞ্চলে বায়ু প্রবাহিত হয়।
মানুষ দৈনন্দিন জীবনে বায়ুপ্রবাহকে বিভিন্ন কাজে ব্যবহার করে। যেমন- চরকা ঘোরানো, শরীর ঠান্ডা রাখতে, নদীতে পাল তোলা নৌকা চালাতে, কোনো ভেজা বস্তু শুকাতে, ভেজা চুল শুকাতে ইত্যাদি। এগুলো ছাড়াও মানুষ দৈনন্দিন জীবনে বিভিন্নভাবে বায়ুপ্রবাহকে ব্যবহার করে।
তাই বলা যায়, মানুষের দৈনন্দিন জীবনে বায়ুপ্রবাহের গুরুত্ব অপরিসীম।

## সৌরজগতের অন্যান্য গ্রহে বায়ুপ্রবাহ
### বৃহস্পতি
বৃহস্পতিতে বিভিন্ন গ্যাস ও বায়ুর প্রচন্ড সঞ্চালন লক্ষ করা যায়। এমনকি সৌরজগতের সবচেয়ে বড় ঝড়টির পেছনে কাজ করছে এই বায়ুপ্রবাহ।

### নেপচুন
সৌরজগতের অষ্টম গ্রহ নেপচুনে চলছে পৃথিবীর আকৃতির সমান একটি ঝড়। সূর্য থেকে ৪,৫৩,৬৮,৭৪,৩২৫ কিলোমিটার দূরে সঞ্চারণশীল এই গ্রহে বায়ুপ্রবাহের কারণ এখন জানা যায় নি।

## আরো দেখুন
*ঝড়
## তথ্যসূত্র

বিষয়শ্রেণী:জলবায়ুবিজ্ঞান
কিলোমিটার

**কিলোমিটার** (প্রতীক: **km**) হচ্ছে দৈর্ঘ্যের একটি একক। ১০০০ মিটারে এক কিলোমিটার। মেট্রিক পদ্ধতিতে এক কিলোমিটার প্রায় ০.৬২১ মাইল, ১০৯৪ গজ অথবা ৩২৮১ ফুট এর সমান। বাংলা ভাষায় এটিকে কিমি হিসাবেও লেখা হয়ে থাকে।
## দৈর্ঘ্য অন্যান্য ইউনিট সমানতা

## কিলোমিটার পোস্ট বা কিলোমিটার স্টোন
একটি পোস্ট বা খুঁটি থেকে অন্য একটি পোস্ট বা খুঁটিকে ১ কিলোমিটার হিসেবে ধরা হয়। কিলোমিটার পোস্টে স্থানের নামসহ দূরত্ব কত কিলোমিটার তার বিবরণ থাকে।

## তথ্যসূত্র

## বহিঃসংযোগ

বিষয়শ্রেণী:দৈর্ঘ্যের একক
বিষয়শ্রেণী:দূরত্বের একক
বিষয়শ্রেণী:মিটার
সাইটোপ্লাজম

সাইটোপ্লাজম কাকে বলে :-
সাইটোপ্লাজম গ্রিক শব্দ Cytos = কোষ এবং Plasma = সংগঠন। নিউক্লিয়াসের বাইরে অবস্থিত এবং কোষ ঝিল্পী দিয়ে পরিবেষ্টিত প্রোটোপ্লাজমীয় অংশই হলো সাইটোপ্লাজম।

অর্থাৎ প্রোটোপ্লাজমের নিউক্লিয়াসকে বাদ দিলে যে স্বচ্ছ, ঘন ও তরল পদার্থ থাকে, তাকেই সাইটোপ্লাজম বলে।

এটি জেলির ন্যায় অর্ধতরল হওয়ায় এবং প্রাণের বৈশিষ্ট্য নিয়ন্ত্রণকারী বিভিন্ন ধরনের অঙ্গাণু ও উপাদান ধারণ করায় একে বাংলাতে কোষের প্রাণপঙ্ক বলা হয়।
**সাইটোপ্লাজম** হচ্ছে কোষের ভেতরে বেশির ভাগ অংশ জুড়ে অবস্থিত স্বচ্ছ, সমসত্ব, জেলি-সদৃশ বা জেলির মতো পদার্থ। সাইটোপ্লাজমের অভ্যন্তরে অবস্থিত কোষের বিভিন্ন জৈবনিক ক্রিয়াকলাপের সাথে সংশ্লিষ্ট সজীব বস্তুসমূহকে একত্রে সাইটোপ্লাজমীয় অঙ্গাণু বলা হয় । সাইটোপ্লাজমের (৮০ শতাংশই) পানি এবং সাধারণত বর্ণহীন।

১৮৬২ সালে "বিজ্ঞানী রুডলফ ভন" কলিকার সর্বপ্রথম সাইটোপ্লাজম শব্দটি ব্যবহার করেন। 

গুরুত্ব বিবেচনা করে সাইটোপ্লাজমকে দেহের রাসায়নিক কারখানাও বলা হয়ে থাকে। 

কোষের অধিকাংশ কার্যাবলি সাইটোপ্লাজমেই সম্পাদিত হয়। সাইটোপ্লাজমে ক্যালসিয়াম আয়নের আসা-যাওয়া বিপাক ক্রিয়ার সংকেত হিসেবে সংঘটিত হয়। উদ্ভিদকোষে কোষগহবর ঘিরে সাইটোপ্লাজমের নড়াচড়াকে সাইটোপ্লাজমিক স্ট্রীমিং বলে।
সাইটোপ্লাজম এর কাজ : 
1. বিভিন্ন শারীরবৃত্তীয় বিক্রিয়া বা  বিপাক সাইটোপ্লাজমে ঘটে।
2. কোষের গঠন বজায় রাখতে সাহায্য করে।
3. বিভিন্ন কোষীয় অঙ্গানুর কাজে সমন্বয় সাধন ঘটায়।
4. প্রোটোজোয়ার ( যেমন – অ্যামিবা) গমনে সাহায্য করে।

## গঠন
সাইটোপ্লাজমে প্রধানত কোষ মাতৃকা বা সাইটোপ্লাজমিক  ম্যাট্রিক্স, কোষীয় অঙ্গাণু এবং কোষীয় জড়বস্তু উপলব্ধ্য।

**কোষ মাতৃকাঃ** কোষের ৭০শতাংশই হচ্ছে কোষ মাতৃকা বা সাইটোপ্লাজমিক  ম্যাট্রিক্স। একে সাইটোসলও বলে। সাইটোপ্লাজমের সকল অঙ্গাণু সরিয়ে নিলে যে জেলির মতো থকথকে তরল পাওয়া যায়, তাই হল সাইটোসল। এটি সাধারনতঃ ইন্ট্রা সেলুলার ফ্লুইড অর্থাৎ দুটি কোষের অন্তরবর্তী জলীয় পদার্থ। এরা ঝিল্লী পর্দার দ্বারা পৃথক অবস্থায় থাকে। উদাহরণস্বরূপ মাইটোকন্ড্রিয়াল ম্যাট্রিক্সকে মাইটোকন্ড্রিয়ন বিভিন্ন ভাগে বিভক্ত করেছে। এতে কোষকঙ্কাল তন্তু,বিভিন্ন ধরনের দ্রাব্য প্রোটিন থাকে। প্রোক্যারিওটিক কোষের সাইটোসল কোষের জিনোম বহন করে এবং এই গঠনযুক্ত অংশকে নিউক্লিওড বলে। এগুলি হল ডিএনএ এর অংশ এবং এই প্রক্রিয়ায় যুক্ত প্রোটিন, যারা ব্যাকটেরিয়ার ক্রোমোজম এবং প্লাস্মিডের ট্রান্সক্রিপশন এবং রেপলিকেশন নিয়ন্ত্রণ করে। ইউক্যারিওটিকদের ক্ষেত্রে কোষ নিউক্লিয়াসের ভেতরে জিনোমের বিভিন্ন প্রক্রিয়া ঘটে এবং কোষ নিউক্লিয়াস থেকে সাইটোসলকে পৃথক করছে নিউক্লিয়ার পোরগুলি যারা ১০ ন্যন্নোমিটার আকারের বড় মলিকিউলের মুক্ত ব্যাপন প্রক্রিয়াতে বাধার সৃষ্টি করে।

**কোষীয় অঙ্গানুঃ** সাইটোপ্লাজমে উপস্থিত ঝিল্লীবদ্ধ অঙ্গানুসমূহকে কোষীয় অঙ্গাণুও বলা হয়। এই অঙ্গাণু তালিকায় আছে - ১.প্লাস্টিড ২.মাইটোকন্ড্রিয়া ৩.গলজি বডি ৪.এন্ডোপ্লাজমিক জালিকা ৫.রাইবোজোম ৬.লাইসোজোম ও ৭.সেন্ট্রিওল।

**কোষীয় জড়বস্তুঃ** সাইটোপ্লাজমের কোষীয় জড়বস্তু প্রকৃতপক্ষে সঞ্চিত খাদ্য এবং ক্ষরিত পদার্থ। স্টার্চ, গ্লাইকোজেন, পলিহাইড্রক্সিবিউটাইরেট সমৃদ্ধ শক্তি বহনকারী পদার্থ এতে উপস্থিত থাকে।  এছাড়াও এককোষী ও বহুকোষী উভয় ধরনেরই কোষীয় জড়বস্তু হিসেবে লিপিড সমৃদ্ধ ফ্যাটি এসিড ও স্টেরল পর্যবেক্ষণ করা যায়। এই ক্যালসিয়াম আয়নের চলাচল সাইটোপ্লাজমের উপর নির্ভরশীল। এছাড়া, বস্তু বিজ্ঞানের দৃষ্টিকোণ থেকে বিবেচনা করলে, সাইটোপ্লাজম কোষের **সোল-জেল** হিসেবে আচরণ করে। 

## আরও দেখুন

*কোষ
*প্রোটোপ্লাজম

## তথ্যসূত্র

## বহিঃসংযোগ
* 

বিষয়শ্রেণী:কোষ জীববিজ্ঞান
বিষয়শ্রেণী:অঙ্গাণু
বিষয়শ্রেণী:সাইটোপ্লাজম
সাইটোপ্লাজমীয় প্রবাহ

ইউক্যারিওটীয় কোষে সাইটোপ্লাজমের সঞ্চালনকে **সাইটোপ্লাজমীয় প্রবাহ** বলা হয়।

## তথ্যসূত্র

*
*
*

## বহিঃসংযোগ
* Measurement of Cyclosis in Elodea
* Video of Cyclosis in Canadian Pondweed 
* Video of Cyclosis (Elodea).

বিষয়শ্রেণী:কোষ জীববিজ্ঞান
বিষয়শ্রেণী:অসম্পূর্ণ
বিষয়শ্রেণী:কোষ
বিষয়শ্রেণী:কোষীয় প্রক্রিয়া